EU:n tietosuojauudistus | tsv.fi\nEtusivu » Arkisto » EU:n tietosuojauudistus\nTiedotteet 18.5.2018 9.48 Päivitetty 18.5.2018 9.51\nKoko EU:n kattava tietosuoja-asetus (GDPR) asetettiin toukokuussa 2016. Käynnissä on kahden vuoden siirtymäaika, jonka jälkeen 25.5.2018 asetusta ruvetaan soveltamaan.\nAsetus koskee kaikkia organisaatiota (yhdistykset ja yritykset), jotka käsittelevät EU-kansalaisen henkilötietoja.\nHenkilötieto: Kaikki sellainen tieto, jolla voidaan tunnistaa ja yksilöidä henkilöitä, suoraan tai epäsuorasti. Näitä tietoja ovat muun muassa nimi, osoite, henkilötunnus, sähköpostiosoite, verkkotunnistetiedot (mm. IP-osoitteet, evästeet), pankkitiedot ja biometriset tiedot.\nRekisteröity: Luonnollinen henkilö, jota henkilötieto koskee ja joka voidaan tietojen perusteella tunnistaa suorasti tai epäsuorasti\nRekisteri: Mikä tahansa jäsenneltyä henkilötietoja sisältävä tietojoukko, josta tiedot ovat saatavilla tietyin perustein, oli tietojoukko sitten keskitetty tai hajautettu.\nKäsittely: Toiminto tai toiminnot, joita kohdistetaan henkilötietoihin tai henkilötietoja sisältäviin tietojoukkoihin joko automaattista tietojenkäsittelyä käyttäen tai manuaalisesti. (Tietojen kerääminen, tallentaminen, järjestäminen, säilyttäminen, muokkaaminen, muuttaminen, kysely, käyttö, luovuttaminen siirtämällä, levittäminen, yhteensovittaminen tai yhdistäminen, rajoittaminen, poistaminen tai tuhoaminen)\nHenkilötietojen käsittelijä: Luonnollinen henkilö tai oikeushenkilö, viranomainen tai muu elin, joka käsittelee henkilötietoja rekisterinpitäjän lukuun\nb) ne on kerättävä tiettyä, nimenomaista ja laillista tarkoitusta varten, eikä niitä saa käsitellä myöhemmin näiden tarkoitusten kanssa yhteensopimattomalla tavalla\ne) ne on säilytettävä muodossa, josta rekisteröity on tunnistettavissa ainoastaan niin kauan kuin on tarpeen tietojenkäsittelyn tarkoitusten toteuttamista varten\nYhdistyksellä on velvollisuus ylläpitää jäsenrekisteriä ja tämä on laillinen peruste tietojen keräämiselle. Laki määrittelee jäsenluettelon pakollisiksi tiedoiksi jäsenen täydellisen nimen ja paikkakunnan. Lisäksi rekisteriin voidaan tallentaa esim. yhteydenpitoon tarvittavat yhteystiedot. Kerättävistä tiedoista on informoitava rekisteröityä (jäsen) etukäteen.\n1. Jos tietojenkäsittely perustuu rekisteröidyn suostumukseen, on rekisterinpitäjän pystyttävä osoittamaan, että rekisteröity on antanut suostumuksensa henkilötietojen käsittelyyn.\n2. Jos rekisteröity antaa suostumuksensa kirjallisessa ilmoituksessa, joka koskee myös muita asioita, suostumuksen antamista koskeva pyyntö on esitettävä selvästi erillään muista asioista helposti ymmärrettävässä ja saatavilla olevassa muodossa selkeällä ja yksinkertaisella kielellä.\n- Annettava tietojenkäsittelyyn liittyviä tietoja henkilötietojen keräämisen yhteydessä rekisteröidylle. (esim. palveluun rekisteröitymisen yhteydessä, tiedot kuten selosteessa käsittelytoimista)\n- Rekisterinpitäjä on vastuussa siitä, että se toteuttaa tarvittavat tekniset ja organisatoriset toimenpiteet, joilla varmistetaan ja käytännössä myös osoitetaan, että henkilötietojen käsittelyssä noudatetaan tietosuoja-asetuksen vaatimuksia.\n- Dokumentoitava henkilötietojen käsittely ja suunniteltava prosessit tietosuojaloukkausten varalta.\n- Tietosuojaan liittyvän vaikutustenarvioinnin laatiminen.\n- Henkilötietojen käsittelyyn liittyvän tarvittavan tietoturvatason järjestäminen ja varmistaminen.\n- Tarvittaessa tietosuojavastaavan nimittäminen.\n1. Selvitä mitä ja miten henkilötietoja käsitellään organisaatiossanne\n2. Tarkista oletko rekisterinpitäjä tai henkilötietojen käsittelijä\n3. Tarkista henkilötietojen käsittelyn perusteet ja laillisuus\n- Tietosuoja-asetuksessa on määritelty lailliset perusteet tietojen käsittelyyn\n- Tarvittaessa henkilöiden suostumus kerättävä uudelleen, jos nykyisestä rekisteristä ei pystytä osoittamaan henkilön suostumusta. Suostumukseksi ei riitä esimerkiksi se, että henkilö itse on antanut tilannut uutiskirjeen antamalla sähköpostiosoitteensa verkkolomakkeella, jos lomakkeella ei ole selkeästi kerrottu henkilötietojen käsittelystä ja pyydetty lupaa henkilötietojen käsittelyyn.\n4. Tarkista tallennettujen tietojen ajantasaisuus ja tarpeellisuus\n- Tarvittaessa poista turhat tiedot\n- Määrittele aikarajat tietojen säilyttämiseen ja systemaattisesti poista vanhentuneet ja tarpeettomat tiedot\n5. Päivitä tietosuojaselosteet ja sopimukset\n- Tietosuojaselosteen tulee olla helposti saatavilla\n- Lisää tarvittaessa sopimuksiin tietosuojaliite\n- Tarkista ulkopuolisten henkilötietojen käsittelijöiden (esim. palveluntarjoaja, jonka järjestelmiin henkilötietoja on tallennettu) tehdyt sopimukset ja tee tarvittaessa tietojenkäsittelysopimus\n6. Huolehdi tietoturvasta\n- Henkilötietojen käsittelyssä tulee tehdä kaikki tarpeelliset toimet tietoturvaloukkausten estämiseksi\n- Tietoturvaloukkausten varalta tulee olla suunnitelma ja loukkauksesta tulee informoida viranomaisia ja tarvittaessa rekisteröityjä\n- Jos tietoja käsitellään verkkosivuilla (esim. jäseneksi liittymislomake), tarkista että sivut käyttävät SSL-salausta.\nLisätietoja EU:n tietosuojauudistuksesta tietosuojavaltuutetun toimiston verkkosivuilta: http://www.tietosuoja.fi/fi/index/euntietosuojauudistus.html\nEU:n yleinen tietosuoja-asetus: https://eur-lex.europa.eu/legal-content/FI/TXT/?uri=uriserv:OJ.L_.2016.119.01.0001.01.FIN&toc=OJ:L:2016:119:FULL


Neste muurasi maailman ensimmäisen Bio-LPG-laitoksen peruskiven Rotterdamissa | Neste\nNeste muurasi maailman ensimmäisen Bio-LPG-laitoksen peruskiven Rotterdamissa\n8.9.2015 klo 16.00\nTänään Nesteen Rotterdamin jalostamolla järjestetty peruskiven muuraustilaisuus on lähtölaukaus maailman ensimmäisen Bio-LPG (uusiutuva nestekaasu) -tuotantolaitoksen rakennustöille. Arvoltaan 60 miljoonan euron tuotantolaitos rakennetaan Nesteen uusiutuvia NEXBTL-tuotteita valmistavan jalostamon yhteyteen, ja tuotannon on tarkoitus alkaa vuoden 2016 lopussa. Bio-LPG:n markkinoinnista ja myynnistä vastaa SHV Energy.\nBio-LPG:n avulla fossiilisten polttoaineiden käyttäjät voivat pienentää hiilijalanjälkeään ilman, että heidän tarvitsee tehdä muutoksia kaasukäyttöisten sovellustensa tekniikkaan. Bio-LPG:tä voidaan käyttää kattavasti nykyisissä nestekaasun käyttökohteissa liikenteestä ja lämmöntuotannosta kaasupulloihin.\n"Rakennushankkeen käynnistyminen tekee uuden uusiutuvan tuotteen hankkeemme todelliseksi. Meille se merkitsee myös merkittävää askelta uusiutuvien tuotteiden strategiamme toteuttamisessa. Bio-LPG on uusin tulokas omaan NEXBTL-teknologiaamme perustuvien innovatiivisen uusiutuvien tuotteiden valikoimassa", Nesteen Uusiutuvat tuotteet -liiketoiminta-alueen johtaja Kaisa Hietala kertoo.\n"Yhteistyö SHV Energyn kanssa on ollut saumatonta. Yhdessä voimme varmistaa, että eurooppalaiset asiakkaamme hyötyvät uuden uusiutuvan tuotteen ympäristöeduista ja muista ainutlaatuisista ominaisuuksista", Hietala jatkaa.\n"Bio-LPG on loistava lisäys tuotevalikoimaamme, ja kaikki asiakkaamme voivat hyötyä siitä", SHV Energyn johtoryhmän jäsen Fulco van Lede sanoo. "Bio-LPG:tä voidaan käyttää kattavasti nykyisissä nestekaasun käyttökohteissa liikenteestä ja lämmöntuotannosta kaasupulloihin. Tämä osoittaa tuotteen monikäyttöisyyden ilman, että laitteistoihin tarvitsee tehdä muutoksia. Monet asiakkaamme erityisesti harvaan asutuilla alueilla ovat riippuvaisia runsashiilisistä polttoaineista ja voimme nyt tarjota heille puhtaamman energiavaihtoehdon."\nLaitoksen tuotantokapasiteetti on 40 000 tonnia Bio-LPG:tä vuodessa. SHV Energyllä on yksinoikeus tuotteen jakeluun ja markkinointiin neljän vuoden ajan. Tuotteen päämarkkinat ovat Euroopassa.\nBio-LPG:llä voi vähentää tehokkaasti kasvihuonekaasupäästöjä ja täyttää kestävän kehityksen tavoitteet. Ison-Britannian liikenneministeriö on myöntänyt bionestekaasulle Renewable Transport Fuel Obligation (RTFO) -akkreditointijärjestelmän mukaiset Renewable Transport Fuel Certificate (RTFC) -sertifikaatit, ja SHV työskentelee asiakkaiden ja viranomaisten kanssa vastaavien hankkeiden parissa Ranskassa, Saksassa, Benelux-maissa, Pohjoismaissa ja Irlannissa.\nNesteen Rotterdamin jalostamo tuottaa pääasiassa huippulaatuista uusiutuvaa dieseliä erilaisista jätteistä, tähteistä ja kasviöljyistä. Bio-LPG:n tuotantoon ja varastointiin Rotterdamissa tehtävästä 60 miljoonan euron investoinnista kerrottiin syksyllä 2014. Uusi yksikkö puhdistaa ja erottaa Bio-LPG:n jalostamon sivutuotekaasuista. Teknologia-, suunnittelu- ja projektinhallintayritys Neste Jacobs on suunnitellut Bio-LPG:n tuotantoprosessin.\nNeste: Kaisa Hietala, Johtaja, Uusiutuvat tuotteet, puh. 050 458 4128\nSHV Energy: Joppe Hendriks, Manager, Corporate Communications & Sustainability, puh. +31629099153.\nNeste on öljynjalostuksen ja uusiutuvien ratkaisujen edelläkävijä. Tarjoamme asiakkaillemme huippututkimukseen perustuvia puhtaamman liikenteen ja teollisuuden tuotteita. Olemme maailman johtava uusiutuvan dieselin tuottaja, ja vuotuinen tuotantokapasiteettimme on yli 2 miljoonaa tonnia. Olemme myös maailman suurin yhtiö, joka tuottaa uusiutuvia polttoaineita jätteistä ja tähteistä. Vastuullinen toimintamme on saanut tunnustusta muun muassa Dow Jonesin kestävän kehityksen indeksissä ja maailman vastuullisimpien yhtiöiden Global 100 -listalla. Liikevaihtomme vuonna 2014 oli noin 15 miljardia euroa, ja osakkeemme on listattu NASDAQ Helsingissä. Puhtaampaa liikennettä, energiaa ja elämää vie eteenpäin noin 5 000 ammattilaista. Lisätietoa: neste.com\nSHV Energy on kansainvälinen perheyritys, johon kuuluu joukko erikoistuneita energiayhtiöitä. Yhtiöt tarjoavat ihmisille ja yrityksille hajautettuja ja räätälöityjä energiaratkaisuja ja palveluja. Monet asiakkaamme asuvat tai työskentelevät maakaasuverkon ulkopuolisilla alueilla ja hankkivat tärkeimmät energianlähteensä yhtiöiltämme. Energiaamme käyttää satoihin eri käyttötarkoituksiin nykyään yli 30 miljoonaa asiakasta kolmella mantereella. Lisätietoa: SHV Energy\nFact sheet Bio LPG\nPeruskiven muuraus Bio-LPG -laitos Rotterdamissa


SHT - Metabon koneita poistohinnoin\nMetabon koneita poistohinnoin\nTyhjennämme Vantaan toimipisteeltä Metabon laadukkaita sähkötyökaluja poistohinnoin. Tule käymään paikalla ja hae omasi ennen kuin loppuu.\nPystyt varaamaan koneet myös oheisen linkin kautta.\nTyhjennämme Vantaan toimipisteeltä Metabon laadukkaita sähkötyökaluja poistohinnoin. Tule käymään paikalla ja hae omasi ennen kuin loppuu. Pystyt varaamaan koneet myös oheisen linkin kautta. Poistokoneet Vantaa\nSiegmund MP 19 messuilla 1.-3.2.2019\nLuovutimme Siegmund System 16 kokoonpanon Petrol Circuksen rakentelijoille raakaan käyttötestiin moottoripyörä messujen ajaksi. Circuksen pojille kun riittää vain paras! Pöytä käytössä messujen ajan Petrol Circuksen työnäytös alueella, tällä kertaa esittelyssä Professional 750 pöytä, tietenkin roiskevapaaksi käsiteltynä. Lisätietoa Siegmundista / siegmundteam(at)sht.fi “Petrol Circus Custom Bike Show Suomen suurin rakennettujen moottoripyörien kilpanäyttely Petrol Circus […]\nPallmann tien päällä 2018\nSähköhuolto Tissari Oy on vahvasti mukana Pallmann tien päällä 2018 tapahtumassa. Tapahtuma kiertää kaikki kolme toimipistettämme, jonka lisäksi olemme mukana Lahden tapahtumassa. Tapahtumassa pääset tutustumaan Pallmann hiomakoneisiin ja hiomatarvikkeisiin. Avoimien ovien jälkeen järjestetään n.1,5h hiontakoulutus ammattilaisille. Lisätietoa Pallmann merkistä Tapahtuma-aikataulu: Avoimet ovet klo 12-16, hiontakoulutus klo 16-18 5.11. Vantaa 6.11. Turku 8.11. Kuopio […]\nDeWaltin Roadshow saapuu Kuopion ja Vantaan toimipisteisiin syyskuussa 2018. Tule tarkastamaan esittelypäivän tarjoukset ja testaamaan kaikki DeWalt uutuudet yhdessä maahantuojan edustajien kanssa. Osallistu myös DeWaltin perinteiseen ruuvauskilpailuun. Suomen nopein ruuvaaja voittaa 18V 8 XR-koneen sarjan. Myös päivän nopein ruuvaaja palkitaan. Aikataulu: Kuopio 11.09.2018 klo 07:00-13:00 Vantaa 21.09.2018 klo 09:00-14:00 DeWalt lehdistötiedote\nTurun toimipisteemme on nyt avattu. Halusimme tuoda palvelumme lähemmäksi Länsi-Suomen asiakkaitamme, joita olemme tähän saakka palvelleet etänä Kuopiosta ja Vantaalta käsin. Meidät löytää Turussa osoitteesta Haavikonkuja 2. Toimimme Turussa samojen merkkien parissa kuin Kuopion ja Vantaan toimipaikoillammekin. Liikkeen toiminnoista Turussa vastaa Tomi Saarinen. Myymälästämme löytyy huollon ja varaosien lisäksi myös kattava valikoima Kempin hitsauskoneita, Böhlerin […]\nMa - Pe 7-17\nRiihimäki - Hämeenlinna


Cheek-extra: Megatähti palaa lavoille! ”On annettava kaikki tai ei mitään” - MTVuutiset.fi\nCheek-extra: Megatähti palaa lavoille! ”On annettava kaikki tai ei mitään”\nJulkaistu 22.08.2015 09:07\nSuomen tämän hetken suurin poptähti Cheek palasi parrasvaloihin ryminällä. Hiphop-tähti julkaisi tiistain ja keskiviikon välisenä yönä Sä huudat -singlen ja kertoi samalla tulevaisuudensuunnitelmistaan.\nLauantaina Tampereen Blockfestissä Ratinan stadionilla esiintyvä Cheek paljasti uuden singlen olevan ensimmäinen maistiainen lokakuun 16. päivänä julkaistavalta Alpha Omega -albumilta.\n– Sä huudat -single heijastelee sitä avoimuutta, jolla olen tulevan albumin tekemässä. On olo, että on annettava kaikki tai ei mitään. Päätin antaa kaiken, Cheek tiivisti tiedotteessa.\nCheek suuntaa vuoden 2016 alussa 14 kaupunkia kattavalle jäähallikiertueelle.\nJäähallikiertue jatkaa siis Olympiastadionilla ja Helsingin Jäähallissa nähtyjä Cheek-spektaakkeleita.\nAlpha Omega -kiertueen konserteissa Cheek esiintyy suuren taustayhtyeensä ja näyttävien erikoistehosteiden tukemana ainoastaan tätä kiertuetta varten mittatilauksena suunnitellulla lavalla.\nJäähallikiertue on poikkeuksellinen myös mittakaavaltaan, sillä Suomessa ei ole koskaan aikaisemmin toteutettu vastaavan kokoluokan areenakiertuetta.\nLiput kiertueen konsertteihin tulevat myyntiin keskiviikkona 26. elokuuta 2015 kello 9. Katso kiertueaikataulu alta.\n8.1.2016 Helsinki, Jäähalli\n9.1.2016 Turku, HK Areena\n15.1.2016 Rauma, Kivikylän areena\n16.1.2016 Vaasa, Vaasa Arena\n22.1.2016 Lappeenranta, Lappeenrannan jäähalli\n23.1.2016 Joensuu, Joensuun jäähalli\n29.1.2016 Hämeenlinna, Ritari-areena\n30.1.2016 Mikkeli, Mikkelin jäähalli\n5.2.2016 Jyväskylä, Synergia-areena\n6.2.2016 Lahti, Isku Areena\n12.2.2016 Kuopio, Kuopion jäähalli\n13.2.2016 Tampere, Hakametsän jäähalli\n19.2.2016 Rovaniemi, Lappi-Areena\n26.2.2016 Helsinki, Hartwall Arena\nMutta miten Cheek on raivannut tiensä Suomen suosituimmaksi artistiksi? Mitä kaikkea on tapahtunut viime vuosina?\nCheek eli Jare Tiihonen, 33, on rakentanut uraansa kärsivällisesti jo vuodesta 2001 lähtien. Omakustanteisen debyyttilevynsä räppäri julkaisi vuonna 2001. Vuosituhannen alussa Cheek räppäsi vielä enimmäkseen englanniksi. Ensimmäisen virallisen studioalbuminsa Avaimet mun kulmille hiphop-tähti julkaisi vuonna 2004.\nTähän päivään mennessä Cheek on julkaissut kahdeksan studiolevyä. Lokakuussa julkaistava Alpha Omega on siis artistin yhdeksäs virallinen pitkäsoitto.\nVuonna 2012 Cheek räjäytti potin seitsemännellä studioalbumillaan Sokka irti. Levyltä löytyneet duetot Sami Saaren ja Jonne Aaronin kaltaisten suosikkiartistien kanssa tekivät Cheekistä koko kansan tunteman nimen. Samana vuonna Cheek kutsuttiin myös tasavallan presidentin itsenäisyyspäivän vastaanotolle eli Linnan juhliin.\nVuonna 2013 julkaistu Kuka muu muka -albumi myi ilmestyttyään triplaplatinaa alle kahdessa viikossa. Syksyllä 2013 Cheek esiintyi kahtena peräkkäisenä iltana Helsingin jäähallissa. Molemmat keikat olivat loppuunmyytyjä.\nYhteensä noin 80 000 ihmistä näki Cheekin esiintyvän Helsingin Olympiastadionilla 22. ja 23. päivä elokuuta 2014. Konsertit myytiin loppuun marraskuussa 2013 ja vieläpä ennätysajassa. Kotimainen sooloartisti ei ole koskaan aikaisemmin konsertoinut Olympiastadionilla, jolle mahtuu noin 40 000 katsojaa.\nKesällä 2014 Cheekin megasuosiosta nähtiin viitteitä jo Turun Ruisrockissa, jossa mies kyyditettiin keikkapaikalle poliisisaattueessa.\nMTV.fi jututti suosikkiräppäriä ennen miehen kesän 2014 Ruisrock-keikkaa.\n– Tajusin, etten ehdi millään. Jengiä valui ihan älyttömästi festarialueelle. Mietin, miten ehdin tänne ajoissa, Cheek kuvaili matkaa keikkapaikalle.\n– Näin tien sivussa poliisin ja kävin sanomassa heille, että nyt olisi vähän kiire, sillä myöhästyn muuten sovituista haastatteluista. Ystävälliset herrasmiehet sitten heittivät minut tänne, Cheek selitti.\nRäppärin stadionkeikkojen kunniaksi Kuka muu muka -levystä julkaistiin niin sanottu stadionversio, jolta löytyvällä Flexaa-biisillä Cheek räppää nuoruudestaan. Jare Tiihonen muistelee biisillä hurjaa nuoruuttaan riimitellen ”Teininä kauppasin ja hankin pirtuu”.\n– Kaikki mitä sanon on aina totta, Cheek kuvaili riimejään.\nTiihonen muisteli haastattelussa hieman huvittuneena nuoruusvuosiaan.\n– Silloin se meininki ei tuntunut jotenkin niin low-lifelta yhtään. Se oli vain ihan normaalia elämää, ei ollut fyrkkaa vaan painettiin Hämeenkadun yksiössä rahattomana. Siten riimittelin Kyyneleet-biisissä, Cheek kertoi haastattelussa.\n– Tuli mietittyä, että hetkinen tosiaan, aika pitkä aika on siitä, kun pirtun kanssa läträttiin. Se kuvastaa aika kivasti sitä matkaa, miten on tultu tähän hetkeen.\nHelsingin Olympiastadionin jättikeikkojen jälkeen Cheek ilmoitti jäävänsä määrittelemättömän pituiselle tauolle.\nTauolla ympäri maailmaa\nHiphop-tähti otti sapatin aikana rennosti ja reissasi ympäri maailmaa. Cheek kuitenkin muisti ihailijoitaan pitkin välivuotta kertomalla tasaisin väliajoin sosiaalisessa mediassa tauon sujumisesta.\nTähti jättäytyi tauolle kaihoisissa tunnelmissa.\n– Haikein mielin haluan vielä kerran kiittää ihmisiä tästä viikonlopusta! Mulle tää merkkaa yhden aikakauden loppua. Mä otan nyt vähän aikaa ja sit sopivan hetken koittaessa palaan takas näiden hommien äärelle, mies kirjoitti Olympiastadion-urakkansa päätteeksi.\nTaukonsa aikana mies julkaisi useita kuvakollaaseja throwbackthursday-hashtagilla.\nKuvissa mies poseerasi yleensä trooppisen upeissa maisemissa, niin rannalla kuin suurkaupungeissakin.\nJoulukuun alussa Jare Tiihosen kaksosveli Jere Tiihonen julkaisi Instagramissa itsestään ja veljestään yhteiskuvan. Kuvan hashtagien mukaan veljeskaksikko oli tuolloin reissannut ainakin Kiinan Macaossa ja Hongkongissa sekä Thaimaan Bangkokissa.\nHelmikuussa räppäri otti kantaa mediassa velloneisiin, itseään koskeneisiin huhuihin.\n– Kuulin, että tulevista kuvioista on spekulaatiota juorulehdissä. Mä oon edelleen lomalla. Katotaan, katotaan! mies kuittasi.\nHelmikuussa mies myös pyörähti Suomessa vastaanottamassa voittamansa Emma-pystit. Cheek palkittiin Erikois-Emmalla sekä Vuoden artisti- ja Vuoden musiikkivideo -Emmoilla.\nCheek kuumotteli kesällä fanejaan julkaisemalla Instagramissa kuvan uusista tatuoinneistaan.\nPelkistetyssä kuvassa Cheek eli Jare Henrik Tiihonen poseerasi mustassa t-paidassa, joka paljasti kyynärtaipeiden alapuolelle sijoitetut tatuoinnit.\nOikean käden tatuoinnissa on kreikkalaisten aakkosten ensimmäinen kirjain alfa ja vasemmassa kädessä sen sijaan aakkosten viimeinen kirjain omega. Alfa symboloi alkua ja omega loppua.\nCheek kertoi MTV:lle poteneensa luomisen tuskaa tehdessään kappaleita uudelle levylleen. Räppäri matkusti Los Angelesin Hollywoodiin valmistelemaan Alpha Omega -nimeä kantavaa levyä, mutta uusien kappaleiden luominen ei kuitenkaan sujunut ongelmitta.\n– Alkuun en tuntenut paineita, kun lähdimme Los Angelesiin tuottajan kanssa. Minulla oli paljon ideoita. Se oli ihan hullua, kun tehtiin duunia hyvällä meiningillä ja kahden viikon kuluttua romahdin ihan täysin, että eihän tässä olla missään aikataulussa enää, Cheek kertoi.\nCheekin tuottaja Antti Riihimäki yritti rauhoitella artistiaan, mutta paineet olivat kovat.\n– Mietin silloin, että kuukauden reissuun meni enemmän rahaa kuin mihinkään aiempaan levyyn. Budjetti ylittyi pelkästään reissukustannuksilla. Sekään ei pelkästään haitannut, vaan se, ettei kuukauden työ tuottanut yhtään biisiä.\n– Alkoi tuntua, että osaako sitä mitään. Viimeisenä iltana makoilin sikiöasennossa lattialla ja mietin, etten ole ansainnut mitään, en osaa räpätä, mitä tämä tällainen on. Tuottaja sanoi, että hei, tämä ei ole nyt yhtään kivaa. Sanoin, että miten tämä voisi olla kivaa, kun en osaa mitään. Eihän se voi olla kivaa! Cheek kertasi kevään tapahtumia.\nKipuilusta Hollywoodin kukkuloilla jäi kuitenkin itämään monta hyvää biisinalkua, jotka päätyivät nyt jo lähes valmiille albumille.\n– Levy vain yski. Kokemus oli mielenkiintoinen, sillä minulle ei ole käynyt aikaisemmin noin, Cheek sanoi.\nCheek kertoi löytäneensä Los Angelesissa itsestään uuden, taiteellisemman puolen. Muusikko yllättyi tästä, sillä hän korostaa olleensa vain tavallinen lahtelainen jätkä, joka kaveriporukan kovasta meiningistä innostuneena päätti ryhtyä räppäämään.\n– Sitten yhtäkkiä olen jossain taiteilijahulluuksissa ja makaan lattialla luomisen tuskassa. Ei hitto, tällainen taiteilija musta on tullut, hän nauroi haastattelussa.\n– Tunnen niin vahvasti, sitä se on. Olen aina pitänyt itseäni järki-ihmisenä, mutta nyt tajusinkin, että olen tosi vahvojen tunteiden ihminen. Yritän kontrolloida tunteita järjellä ja pitää niitä aisoissa, jotten tekisi vääriä ratkaisuja tai satuttaisi itseäni.\nTunteikas pitkäsoitto tulossa\nUusinta levyään mies kuvaili MTV Uutisten haastattelussa tunteikkaimmaksi tuotoksekseen tähän asti.\n– Ajattelin, että ainoa mitä vielä voin tehdä ja mitä haluan tehdä, on avata itseäni levylle vielä enemmän. Menen menneisyyteen ja käsittelen sitä, mies paljasti.\nMTV Viihteen haastattelussa Cheek kertoi, että hänellä on edelleen nälkää toteuttaa itseään.\n– Minulla on nälkä toteuttaa jotain kerran vielä, kaapia ainakin kerran itsestäni jotain, mitä en ole aiemmin vielä antanut, mies totesi.\nSä huudat -single heijastelee menestyneen hiphop-tähden mukaan päänsisäistä ristiriitaisuutta.\n– Kyllä, biisi heijastelee ristiriitaisuutta pään sisällä tästä kaikesta. Sitä lähtee etsimään itseään maailmalta, mutta sitten tajuaa, että on oltava takaisin siellä mistä lähti, takaisin kotona.\n– Sitten kun palaa sinne, mistä lähti, sen tietää mikä siellä odottaa. Siellä on Jare sitä, Jare tätä, Jare, Jare, Jare. Mutta silti mä haluan olla siellä.\nCheek kertoi haastattelussa myös, että voiko megatähti antaa tunteilleen vallan menestyksellä keskellä. Uskaltaako hän esimerkiksi rakastua päätä pahkaa?\n– Kyllähän mä aina noita juttuja pelkään. Olen aina ollut järki-ihminen sillä puolella. Oon ymmärtänyt olevani tunneihminen, joka suojelee tosi isoa tunneskaalaansa järjellä, Cheek kuvaili.\n– Olen tosi tarkka tunteitteni valloilleen päästämisessä.\nRaha-asioista kysyttäessä Cheek kertoo pyrkineensä pienestä pitäen tekemään järkeviä ratkaisuja.\n– Olen esimerkiksi ostanut asunnon ennen autoa. Sitten kun on saanut peruspaketin kasaan, niin en ole ollut enää niin tarkka... Tai en mä tiedä, Tiihonen sanoi.\n– Noista puhuminen on aina niin vaikeaa, kuten tiedät. Mutta kyllä mä pyrin elämään elämää ja nauttimaan siitä myös, jos taloudellinen tilanne sen mahdollistaa.\nCheek on täyttänyt areenat ja stadionit sekä myynyt valtavia määriä levyjä. Käytännössä megatähti on saavuttanut kaiken, mitä artisti voi Suomessa saavuttaa.\nMikä on Jare Henrik Tiihosen seuraava liike? Nähtäväksi jää, mitä suosionsa huipulla oleva lahtelaisräppäri tekee Alpha Omega -albumin julkaisun ja kiertueen jälkeen.


Rahalla vapaaksi: Kuinka raha motivoi - Osa 2\nLähettänyt Rahalla vapaaksi klo sunnuntaina, maaliskuuta 06, 2016\nSijoittaja-Tursas 6. maaliskuuta 2016 klo 22.03\nPalkankorotukset ovat kieltämättä vaikea laji. Pelkillä indeksikorotuksilla osaavat tekijät karkaavat talosta nopeasti. Ei niinkään varsinaisen rahamäärän vuoksi, vaan siksi että eteenpäin pyrkivät ihmiset haluavat edistymisensä näkyvän myös palkassa. Kissa kiitoksella elää jne.\nSuomessa on kyllä sikäli jännä systeemi, että pienillekin palkkaeroille pitää löytää vedenpitävät perustelut. Sen takia liksaa saa lisää lähinnä verrokkiryhmää vaihtamalla, tarkoittaen siis työpaikan vaihdosta tai ylenemistä. Ns. meriittikorotukset ovat aika pieniä, kun niiden perustelu on niin vaikeaa.\nSolidaarisuuteen (=tarpeeseen) perustuvat palkankorotukset eivät oikein sovi meikäläiseen työkulttuuriin. Monissa isoissa kv. organisaatioissahan on käytössä puoliso- ja perhelisät. Mutta nämä perustuvat siihen, että perheen pää tuo leivän pöytään koko pesueelle.\nMutta oikeassa olet siinä(kin), että kun palkkauksen perustaso on linjassa, niin ne muut asiat nousevat tärkeämmiksi: työn merkityksellisyys, kouluttautumismahdollisuudet, joustavat työajat, jne. Kunhan kokee että saa kutakuinkin reilun korvauksen työstään.\nOsinkokuningas 8. maaliskuuta 2016 klo 8.28\nItse olen ollut jo 3,5 vuotta samalla palkalla, siitä lähtien kun tulin työhön. Korotusta ei heru ellei vaihda hommia vaativampiin tai toiseen firmaan. Kumpaakin suunnitelmaa taidan olla liian laiska toteuttamaan =)\nRahalla vapaaksi 8. maaliskuuta 2016 klo 19.44\nEn kyllä osaa sanoa, että miten itse suhtautuisin, jos tietäisin, ettei palkka tule nousemaan. Aiemmissa töissä halusin lisää palkkaa, koska en pitänyt työstä ja halusin lisäkorvauksen "kärsimyksestä" :D\nNyt nautin työstä, joten haluan lisää palkkaa lähinnä, koska se tuntuu mahdolliselta. Jos tietäisin, että palkankorotus ei syystä tai toisesta ole mahdollista, niin ehkä palkankorotusten puute ei haittaisi. Mutta vaikea sanoa, kun en ole sellaista tilannetta kokenut.


Pääkirjoitus: Valoa taloihin, väkeä kaupunkiin – "Useamman viikon valoilotulitus talojen seinillä voittaa muutaman minuutin rakettien ulinan taivaalla 6–0" | Pääkirjoitus & mielipide | Tamperelainen\nPääkirjoitus & mielipide 23.12.2020 6:30\nPääkirjoitus: Valoa taloihin, väkeä kaupunkiin – "Useamman viikon valoilotulitus talojen seinillä voittaa muutaman minuutin rakettien ulinan taivaalla 6–0"\nKeskustorin valot ja talot ovat olleet joulukuun puheenaihe, kun koronakorvikkeesta onkin tullut hitti. Nyt tuskin kukaan kaipaa itsenäisyyspäivän ilotulitusta. Useamman viikon valoilotulitus talojen seinillä voittaa muutaman minuutin rakettien ulinan taivaalla 6–0.\nTätä voisi tarjota lisää, säännöllisesti ja pitempään. Valotaiteesta ja keskustakohteiden valaisusta on kaavailtu Tampereelle pimeän vuoden ajan matkailuvalttia jo pitempään. Nyt on nähty konkreettinen esimerkki siitä, mitä lopputulos voi olla.\nKoski, kompakti keskusta ja komeat talot suorastaan huutavat valoa pintaansa. Lopputulos voisi olla vetovoimatekijä kaupungin ympärivuotiselle matkailulle. Valo auttaisi valjastamaan kaupunkikulttuurin potentiaalin paremmin käyttöön pimeänäkin vuodenaikana. Huomiota tuli jo nyt koko maan laajuudelta, kun kuvat ovat levinneet lehdissä, televisiossa ja sosiaalisessa mediassa.\nAlusta Tampereen muuttamista valon pääkaupungiksi ei tarvitse aloittaa, sillä vuodesta 1966 järjestetyt Tampereen Valoviikot on hieno brändi. Harva muistelee enää muutaman vuoden takaista hehkulamppukriisiä ja tuttujen valokuvioiden katoamista. Esimerkiksi Tammerkosken Tanssivat vedet on kerännyt kansaa Koskipuistoon ja kahtena vuonna peräkkäin.\nOsaamistakin Tampereella on, vaikka alan korkeimman opinahjon Teatterikorkeakoulun Valo- ja äänisuunnittelun laitoksen muutto Tampereelta Helsinkiin reilut kymmenen vuotta sitten oli iso isku alalle. Yrityksissä osaamista riittää. Keskustorin valoinstallaatioiden taustalla on tamperelainen Proflight Oy.\nTalot ovat valaistuna joulun pyhinä ja välipäivinä aina vuodenvaihteeseen saakka. Mikäli satumainen näky on vielä todistamatta, on tässä on hyvä vinkki joulun ajalle. Ehkä siinä olisi mahdollisuus uudeksi tamperelaiseksi jouluperinteeksi.\nHyvää joulua – tai niin halutessaan – hyvää jouluaikaa kaikille Tamperelaisen lukijoille.\nKeskustorin suosikkivaloille jatkoa? – Valoinstallaatiot voivat jopa korvata ilotulitukset pysyvästi


NUTS Ylläs Pallas 160km #1 | Team Duro\nToukokuun Karhunkierroksen (KK) jälkeen jalat olivat suht hyvässä kunnossa ja sain jo keskiviikolle ensimmäisen 4h yhdistelmätreenin (pyörä + suunnistus + pyörä) ja koko viikolle kevyttä treeniä yhteensä 14h. Kesäkuun ensimmäiselle viikolle sain monipuolisen lähes 18h treeniviikon. Sen jälkeen keventelin Jukolaan, jossa ohjelmassa oli kisasuorituksena 3. osuus ja bonuksena yhteislähdöstä seuran kolmosjoukkueen ankkurointi. Selkein Ylläksen kisaan valmisteleva pitkä treeni oli juhannuspäivänä juostu kombo 12km aamulla + 43km hiekkateitä ja Portimon polkuja alkuillasta. Tästä mentiin laskevilla treenivolyymeillä kohti kisaa (heinäkuun 1. vk 4h 40min kevyitä 4-7km juoksuja + ratacooper 3400m). Kesäkuun kilometrit jalan yht. 293.\nKisareitistä suurin osa oli entuudestaan tuntematonta. Pallas-Hetan juoksin viime vuonna. Ehdin keskiviikkona illasta hölkäillä Kesänkijärven rannan, kävellä Pirunkurun ylös ja rullailla Kesängin alas sekä torstaina hölkkäillä Varkaankurun pitkospuut ylös. Tein aikatauluhahmottelun KK:n loppuajan pohjalta kannustusjoukoille, jotka sitten kyllä joutuivat heräämään paljon ajateltua aiemmin lauantaina aamulla. Hiukan osviittaa sai aiemmista kisatarinoista 130km reitiltä.\nHahmottelu – kahdella drop bagilla tuli kolme etappia.\nKoska sää lupasi aurinkoa ja lämmintä (+15 päivä; + 5 yö) varusteet olivat kuten KK:lla, mutta jalassa lyhyet shortsit. Kisa lähti suht vauhdikkaasti liikkeelle tietä pitkin paarmalauman surraillessa joukon perässä. Nousu Pyhäkerolle alkaa hiipivästi hiekkatienä. Jyrkät pätkät kävelin ylös. Rullailin helpot pätkät suht vauhdikkaasti ja sain ripeämmin kiivenneiden selät kiinni. Hetki edettiin porukalla ja hiukan juteltiinkin, mutta rullailin omaa vauhtia mäen alas ja ensimmäiseen huoltoon tulin kärjessä.\nValmiina täyttämään lötköjä. Kuva: Poppis Suomela\nKivuttuani kävellen takaisin ylös totesin, että vauhtia voi hiukan himmata, koska ensimmäiset 30km on takana kolmessa tunnissa. Lähdin n 27km pätkälle Pallakselle suht vähillä nesteillä (1l), joten join ja täydensin lötköjä matkalla puroista sekä uitin lippistä. Taakse en pahemmin katsellut, kero kerrallaan matka taittui Pallakselle, jonne suureksi helpotukseksi tultiin hiekkatietä alas eikä sitä kivikkoista rinnettä, johon 55km kisa viime vuonna starttasi. Perhe oli vastassa kannustamassa nro 95 Salama McQueenia. Nopea huolto, lötköt täyteen ja drop bagista energiat taskuihin.\nPallakselta Rauhalaan oli henkisesti kisan raskain. Odotin hiukan helpompaa 21km etappia tähän, mutta tajusin juostessa, että jostain kisatarinasta lukemani märkä/tekninen pätkä Rauhalasta on tietenkin Pallakselle eikä Ylläkselle päin (kuten väärin merkkasin suunnitelmaan yllä). Perheen kannustus Pallasjärvelle vievän 957-tien ylityksen kohdalla tuli tarpeeseen ja sain ensimmäisen väliaikatiedon, että eroa on 18 minuuttia seuraavaan. Pallakselta olin ottanut vain litran urheilujuomaa matkaan. Puroja ei ollut laisinkaan ja pelkäsin janon yllättävän. Noin 3-4km ennen Rauhalan huoltoa sain jostain soisesta rinnepurosta taas lötköpullon täytettyä. Huollossa otin taas urheilujuomaa pulloihin. Avaamaton laatikko vihreitä kuulia näytti kovin houkuttelevalta, mutta se oli varattu vegaaneille. No problem, taskuissa oli vielä yllin kyllin geelikarkkeja.\nTiepätkä perään teki hyvää. Energiataso parantui ja rullailin vauhdilla eteenpäin. Kävelin suosiolla ylämäet. Paikoin polku oli teknistä, mutta monin paikoin pääsi mukavasti juoksemaan. Pahtavuoman huollossa kerrottiin, että on ”selvä ero” seuraavaan. Hyvävoimaisen näköisenä sain järjestäjiltä matkaan paketillisen hammastikkuja kuljetettavaksi seuraavalle pisteelle, jossa niitä ei suolakurkuille ollut.\nÄkäskeron ylitys oli todella hieno – pieni myötätuuli siivitti eteenpäin. Ilo oli myös ensimmäinen näkymä Ylläksen rinteisiin. Peurakaltion drop bag -huoltopisteeseen saavuin 30min hahmoteltua aikataulua edellä. Vitsaillen huikkasin, että hammastikkumuuli saapuu. Siinä missä muut huollot menivät lähes juosten läpi, tässä huollossa meni jokunen extraminuutti, kun kaivoin hammastikut repusta, tyhjensin eri taskuista roskat, lastasin loppuetapin energiat repun taskuihin ja täytin kaikki kolme puolen litran lötköpulloa urheilujuomalla.\nFiilis oli korkealla kankaalla mukavalla neulaspolulla. Tähän kohtaan reittiä Polar näyttää 5 kilometrin split-ajaksi 28:23 (5:41min/km), vaikka selässä oli juuri nestettä ja energiaa täyteen lastattu reppu. Kotamajalla olin aamuyöstä. Lämpötila oli selvästi laskenut, joten jatkoin suoraan ylös Kukastunturille. Hiekkatietä kävellessä kaivoin repusta irtohihat. Alas pudoteltiin tunturin toiselle puolelle ja rinnettä kiertäen palattiin helpohkoa polkua. Koska pulloissa oli edelleen hyvin nestettä, ohitin Kotamajan vesipisteen myös toisella kerralla.\nVäli Kesänkijärvelle meni pääosin juosten. Tässä tunnelmat ailahtelivat hurmoksellisesta voitto tulossa -ajattelusta epävarmuuteen jalkojen kestämisestä loppuun saakka, kun pieniä 5-10m nousuja tuli jo käveltyä. Kaivoin hanskat. Kesänkijärvelle alamäkeen rullasi askel hyvin. Varkaankurun upea lehtomainen puro oli tuttu pätkä ja sain suurimman osan pitkospuista juostua. Ylläksen itärinne oli paikoin kivikkoinen. Kävelin muutamia pätkiä välttäen turhia riskejä nilkkojen pyöräyttämisen kanssa. Ylläsjärven huollossa olin 4.15 aamulla (1h 15min plania edellä).\nKohti Ylläksen huippua\nKuulin eron olevan jo yli tunnin. Jäljellä oli kaksi isoa nousua ja arvelin, että menee kolmisen tuntia maaliin ellei löydy uutta vaihdetta. Vähän laiskanlaisesti kapusin ylös Ylläkselle. Nousu tuntui lähes ikuisuudelta. Ylhäällä oli kylmä ja maisemien ihailu jäi lyhyeksi. Alaskaan ei ollut herkkua. Töksöttelin alas jyrkkää huoltotietä, ei varmaan kovin kaunista tekniikkaa. Tässä kohtaa alkoi tuntua pientä arkuutta polvissa. Etureidet onneksi kestivät ja pääsin Kellokkaan alakerran näyttelytilojen läpi huoltoon.\nJäljellä oli enää keskiviikolta tuttu pätkä eli Kesänkijärvelle ja sitten ylös Pirunkurua ja alas Äkäslompoloon. Kivutessa kurua ylös pohdin, olisiko mahdollisuuksia ehtiä alle 19h aikaan. Hetkittäin tästä ajatuksesta sai lisää tehoja, mutta yhtä nopeasti jo ajattelin ’ihan sama, kunhan maaliin pääsee’. Kesängin pitkään alamäkeen lähdin varovasti, mutta kodalta kivikoiden jälkeen uskalsin taas rullailla. Tälle loppupätkälle sain pienen loppukirin päälle (n 5:15 min/km).\nPolulta tielle – melkein maalissa\nJuuri ennen maalisuoran aukeamista vastassa oli perhe ja unilta herätettyjä kavereita, joilla oma 37km juoksu oli vasta edessä. Yleisöä muutoin oli ymmärrettävästi niukanlaisesti klo 6.55 lauantaina aamulla, mutta hyvät tuuletukset silti irtosivat.\nHymy herkässä Kuva: Aapo Laiho\nKokonaisuutena kisa meni lähes täydellisesti. Alkuvauhti ei kostautunut, vaikka hiukan kova olikin. Keskisykkeet nimittäin laskivat ensimmäisen kolmanneksen 141:stä kisan aikana 135:een. Energia upposi hyvin. Omia geelejä oli n 550ml pienissä lötköpulloissa, kymmenkunta pussia geelikarkkeja ja kaksi rawbaria. Huolloista otin pääasiassa urheilujuomaa sekä yhden suklaapalan, yhden Jaffakeksin ja kaksi palaa marmeladia.\nMaaliin saakka kulkeutui pakollisen 250kcal varaenergian (pähkinäpussi) ohella kaksi 60g energiapatukkaa, yksi pussi geelikarkkeja, pari desiä urheilujuomaa ja n 50ml geeliä.\nYlivoimaa selittää, että ultran starttiviivalta puuttui kansallisia kärkinimiä ja moni kilpakumppani joutui kisan keskeyttämään. Tulos 18:55:29 tällä uudella pitkällä reitillä (163km, 4400 nousumetriä) on vertailukelpoisesti hyvä suoritus ja selvästi parempi kuin toukokuun KK:n jo todella hyvin sujunut ultra suhteessa ensimmäiseen satamailisen harjoittelukertaan KK:lla vuosi sitten. Pallas-Ylläs välin (n 105km) väliajalla (12h 27min) sijoitukseni olisi ollut tässä 12h myöhemmin starttanneessa kisassa ihan kolmannen sijan kannassa. Kolmas kerta toden sanoo – myös satamailisella ultralla.\nReilu vuorokausi kisan jälkeen tätä kirjottaessa univelka ei enää pahasti paina. Jaloissa kisa tuntuu, mutta perheen kanssa pystyi hyvin trekkailemaan Pirunkurun ylös pienen sateen saattelemana. On maisemat upeat!\nSunnuntaina vielä kolmas kerta Pirunkuru ylös tällä Ylläs-visiitillä\nUltra Trail Tour Finlandista on jäljellä vielä Vaarojen Maraton Kolilla lokakuussa. Koska olen missannut ilmoittautumisen Vaaroille jo monta kertaa, on reitti kaikilta osin vieras, edes lyhyttä matkaa en ole juossut. Vaikka matka on lyhyempi (130km), kisa voi olla paljon rankempi. Luvassa on moninkertainen määrä teknistä polkua, pimeä yö ja vähintään vettä ja mutaa ellei jopa loskaa. Yksi tavoite on saada reitistä tuntumaa ennen kisaa. Tästä Ylläksen kisasta palkinnoksi saatu Lupinen valo saattaa hyvin päätyä Vaarojen varusteisiin.\nEdit: Treenailusta kohti Vaaroja päivittelen Instagramin puolella:\n[…] Nyt Mt Blancin ympärijuoksusta on kulunut 1,5 kuukautta ja olen vain kevyesti kokeillut juoksua, mutta onneksi olen voinut polvellani pyöräillä. Reissun prosessoimiseen ei jäänyt itselläni heinäkuussa aikaa, sillä noin 5 h kotona oltuani lähdimme autoyöjunalla koko 5 henkinen perhe kohti Oulua ja siitä ajaen Ylläkselle – Hettaan – Pyhälle – Kuusamoon – Kajaaniin – Kolille – Outokumpuun ja Mäntyharjulle. En edes lukenut Jennin Vastaisku ankeudelle blogista hänen Alppireissutunnelmiaan (useampi postaus), vaan katsoin sen ja reissun kuvia yli kuukausi matkan jälkeen, mutta ja paljon samoja fiiliksiä kyllä oli! Tuo yli kahden viikon Lappi ja Itä-Suomi turneekin oli aivan mahtava, mutta omaa treeniä oli niukalti johtuen kipeytyneestä polvesta. Lasten kanssa patikointia ja pari maastopyöräilyä, josta Mäntyharjulla kaverin S:n kanssa toki saatiin kunnon MTB-treeni aikaiseksi. Ylläksellä koin suuren urheilujuhlan tuntua, kun mieheni voitti siellä NUTS 160 km polkujuoksukisan. Aika käsittämätöntä ja ajassa 18 h 55 min. Juoksusta löytyy kiinnostuneille pohdinnat täältä. […]\nPäivitysilmoitus Kirjoittanut Juoksuvaellus Mt Blancin ympäri 4 pvssä | Sisukkaasti 20/08/2019 @ 20:28


Satakunnassa monta mahdollisuutta hukeisiin luontoelämyksiin\n27.1.2017 | Teksti: Aino Pelto-Huikko | Kuva: Visit Finland\nSatakunnassa on vahvistettava maakunnan luonnon erityispiirteistä nousevien ideoiden tuotteistamista sekä runsaan aktiviteettitarjonnan luomista. Tavalliset matkailijat kaipaavat valmiita matkapaketteja tai ainakin helposti löydettäviä kohteita ja palveluja.\n– Maakuntaan tarvitaan enemmän tuotteita, jotka mahdollistavat matkailijan elämyksellisen luontokokemuksen ja joissa tulee esille alueen luonnon omaleimaisuus, sanoo julkaisun toimittanut Sanna-Mari Renfors SAMKista.\nJulkaisussa jatketaan Satakunnan luontomatkailuohjelman teemojen syventämistä. Ohjelman keskiössä on luontomatkailun edistäminen elinkeinona: miten luontoa hyödynnetään ja tuotteistetaan matkailuliiketoiminnassa entistä monipuolisemmin. Julkaisu nostaakin esille keskeisiä luontomatkailun tuoteteemoja Satakunnassa: vesistöaktiviteetteja, lintumatkailua, geologiaa, luontolähtöisiä hyvinvointipalveluja, äänimaiseman ja teemallisia luontoreittejä.\nArtikkelikokoelma on syntynyt matkailu- ja luontoa-alan toimijoiden yhteistyönä. Myös kirjan valokuvat kertovat Satakunnan luonnossa odottavista elämyksistä.\nLataa luettavaksesi: Satakunta luontokokemusta – Luonnon tuotteistamisen teemat Satakunnassa


seita: Poutapilviä ja heijastuksia\nAlkukesän melotaretket eivät ulotu kauas. Aikaa kyllä kuluu, mutta matka ei paljon edisty kun talven jälkeen kajakissa istujalle on paljon näkemistä ja kokemista. Vähän väliä pysähdyn katselemaan veden pinnan tasolta avautuvaa järviluontoa, sen yläpuolelle kaartuvaa taivasta poutapilvineen ja rantapuiden heijastuksia. Tai jään kuuntelemaan lintujen konserttia rannan koivuissa keinutellen kajakissa aaltojen tahtiin.\nAuringonlaskun jälkeen värikäs iltapilvi heijastuu vedenpintaan.\nNäkymä mökin ovesta houkuttelee vesille heti herättyä.\nOn niin hiljaista, että voi kuulla lahden pohjaan laskevan puron solinan.\nVaivero kukkii vielä rannan kivikossa.\nKajakista on parhaat näkymät veden pinnan heijastuksiin. Varhain keväällä, kun puissa ei vielä ole lehtiä, erottuvat koivujen valkoiset rungot erityisen hyvin rantaveden heijastuksissa. Kuvio muuttuu koko ajan nopeasti. Se mitä tarttuu kameran kennolle on aina yhtä arvoituksellista.\nSyvän ja karurantaisen järven rannoilla on kuikan, kurjen ja majavan pesintäpaikkoja.\nVielä jaksaa. Puun juuret on osittain irronneet ja koholla rantapenkassa, mutta edelleen mänty sinnittelee kuin vartijana lahden suulla.\nCara 13. toukokuuta 2019 klo 19.28\nNuo heijastekuvat vedessä ovat oikein taideteoksia. Tuli ihan mieleen fluid painting, valuva maalaustekniikka. Kyllä luonto osaa ja sitten tarvitaan sinut ja kamera!\nTuo iltapilvi järvessä on mainio.\nseita 16. toukokuuta 2019 klo 8.10\nNäytti kuin vedenpinnanlla olisi ollut öljyä.\nMinttuli 13. toukokuuta 2019 klo 19.39\nIhania kuvia, varsinkin heijastukset!\nIrja 13. toukokuuta 2019 klo 20.14\nHurmaavat heijasteet, myös akkunakuva oli idyllinen... Herkkä ja kaunis kuva vaiverosta. Komppaan Caraa, näinhän se menee:)\nseita 16. toukokuuta 2019 klo 8.12\nVaivero on suosikkikukkani. Keräsin niitä aina äidille äitienpäivänä. Meillä soiden keskellä asuvilla ei ollut muita kukkia siihen aikaan keväästä.\nAnne Hagman-Niilola 13. toukokuuta 2019 klo 20.21\nLuonto osaa abstraktiankin.\nSusanna Hietanen 13. toukokuuta 2019 klo 21.00\nIhanasti jaksat olla liikkeellä silloin, kun muut lepäävät :-)\nseita 16. toukokuuta 2019 klo 8.13\nAikaisin herääminen on siunaus mutta myöskin kirous. Sukuvika.\nSirpa 14. toukokuuta 2019 klo 7.52\nAlkukesästä järvi heijastelee kauniimmin.\nM.T. Ainasoja 14. toukokuuta 2019 klo 14.46\nVENTANA DE FOTO 14. toukokuuta 2019 klo 20.32\nHace poco, cuando caminaba con la cámara por mi ciudad de recorrido por los patios también me encontré con unas nubes bastante vistosas.\nSon una belleza las nubes que has captado y los reflejos en las aguas.\nseita 16. toukokuuta 2019 klo 8.14\nSussi 16. toukokuuta 2019 klo 16.47\nkuvat täynnä rauhaa ja kauneutta!\nseita 20. toukokuuta 2019 klo 15.48\nMelominen on minulle rauhoittumista. Joskus tuli tehtyä sitä kilometrejä tavoitellen, nyt vain nautin kun lipsuttelen hiljaa ympärilleni katsellen.\nclaire 18. toukokuuta 2019 klo 23.35\nBeautiful pictures! It is like a poem :-)\nAnu 19. toukokuuta 2019 klo 12.41


MTV:n 16 and Pregnant ja Teen Mom -sarjoista tuttu Farrah Abrahamhttp://www.is.fi/haku/?search-term=farrah+abraham, 23 avautuu pieleen menneen kauneustoimenpiteen aiheuttamasta sairaalareissusta Lääkärit-tv-ohjelman haastattelussa.Abraham sanoo haaveilleensa muhkeammista huulista jo pitkään ja päätti turvautui pistoksia pysyvämpään ratkaisuun hankkimalla ylähuuleensa implantin.Heti kun lääkäri ryhtyi toimiin huomasi Abraham jotain olevan pahasti pielessä.– Heti puudutusaineen laittamisen jälkeen sain allergisen reaktion. Olin todella peloissani. Makasin selälläni ja näin kun huuleni vain turposi ja turposi…teiniäiti kertaa kauhunhetkiään.Katso videolta Abrahamin julkaisemat kammottavat sairaalakuvat, joissa näkyy kauneustoimenpiteestä aiheutunut allerginen reakt.– Olin kauhuissani ja ihmettelin mitä hän oli oikein tehnyt huulelleni. Hänhän pilaisi kasvoni! Siinä vaiheessa lääkäri rupesi puhumaan ensiavusta. Seuraava muistikuvani on kun herään sairaalasta. Olen todella onnekas ollessani vielä hengissä, hän sanoo.


Huipulle noustaan askel kerrallaan - IhanaElo\nBy Alisa 12.5.2019 14.2.2021 Kokonaisvaltainen hyvinvointi\nOletko syöksymässä seuraavalle etapille? Oletko suorittamassa seuraavaa tehtävää? Oletko etsimässä lyhintä reittiä, jotta olisit jo perillä? Miltä epävarmuus onnistumisesta tuntuu? Entä, jos et voisikaan kontrolloida jokaista käännettä ja varmistaa tekeväsi juuri oikeita valintoja? Entä, jos pysähtyisit juuri tämän hetken äärelle. Huipulle noustaan askel kerrallaan.\nJännittää. Vieraat reitit. Luvassa sadetta. Pitävätkö varusteet vettä? Jaksanko muiden mukana? Hiertävätkö kengät? Onko mukana riittävästi vettä ja eväitä? Uskallanko edetä jyrkkien paikkojen ohi? Olen ensimmäistä kertaa matkalla Alpeille vaeltamaan. Tiedän, että porukka on minulle täydellinen ja kuntokin ihan ok. Silti epävarmuus oli ottaa valtaansa pakatessa. Haluan, että edessä olisi ikimuistoisia askelia – ei itkunsekaista selviytymistä.\nEnsimmäinen aamu valkenee kirkkaampana kuin uskalsimme odottaa. Puemme rohkeasti alimmaksi kerrokseksi shortsit ja lyhythihaiset paidat. Rasvaamme nenät aurinkovoiteella ja pakkaamme reppuun eväiden väliin sadevaatteet. Vettä reilusti matkaan ja hymy on porukalla herkässä. Tuntuu huikealta päästä liikkeelle. Innostuksemme asettaa päivän tavoitteen korkealle ja aloitamme nousumme yli 1600 metriin. Auto parkkiin 400 metrin korkeuteen ja askel kerrallaan liikkeelle.\nSauva kädessä antaa tukea ja kädet hepottavat nousua. Kevät värjää metsän vaaleanvihreäksi. Kukat aukovat itseään yöunien jälkeen. Rauhallinen eteneminen saa hengästymään. Yritetään malttaa. Käen kukkuminen saa hymyn huulille. Eikö käki kuulukaan vain Suomen juhannukseen? Miten se nyt täällä näin intoutuu matkaamme rytmittämään? Kyllä mielikuvat rakentavat maailmaa monelta kulmalta. Ei tätäkään kukkumista olisi tullut koskaan kohdanneeksi, jos ei nyt olisi tässä hetkessä, pysähtyneenä näiden äänien äärelle.\nTankataan välillä. Virta loppuu, jos ei syödä jotain. Huomaan ajatusten matkaavan seuraaville evästauoille. Mitä syön nyt ja miten paljon jätän seuraaviin hetkiin? Muuten ajatukset ovat vain tässä. Olisiko pitänyt jotakin murhetta pohdiskella, kun on aikaa? En ainakaan enää muista mitä. Kaikki katsovat toisiaan levollisin ilmein. Ei täällä luonnon keskellä mikään mieltä paina. Vehreys, lintujen laulu, hiljaisuus ja tuoksut ovat lumonneet. Jatketaan eteenpäin.\nMaisema muuttuu hiljalleen. Päivän lämpimin hetki saa vähentämään vaatetta ja jatkamme shortseissa ja lyhythihaisissa eteenpäin. Hetkittäin helpot pätkät vaihtuvat louhikkoisempaan etenemiseen. Aidat ovat enemmänkin koristeena kuin turvana. Onneksi reitti on pääosin todella turvallinen. Meillä ei ole tarvetta ylittää itseämme kuin nousumetreissä ja askelten määrässä. “Vau” kuuluu jälleen edeltä. Korkeammalle noustessa maisemat avautuvat aina vain kauemmaksi. Puisten vuorien lomasta näkyvät jylhät lumihuiput. Hengästyttävää.\nAjatukset ovat tässä askelessa ja tämän hetken näkymässä. Tutkin katseella seuraavan askeleen paikkaa. Olisiko parempi astua tuon juuren yli ja saada kantapää tukevasti sen yläpuolelle? Maisemaa pysähdytään katsomaan uudelleen ja uudelleen. Vedetään happea ja ihaillaan – ei ole kiirettä. Olemme matkalla, elämässä tätä kokemusta. Tavoitteena ei ole päästä perille. Saavumme perille, kun on sen aika. Sitä ennen etenemme askel kerrallaan.\nPuiden vihreys katoaa ja muuttuu harmaudeksi. Täytyy vetää pitkähihainen päälle lämmikkeeksi. Edellisen risteyksen viitassa taisi lukea 1238 metriä. Olemme hurjan ylpeitä koko porukasta. Puheen pulina on hiljentynyt, mutta käki kukkuu edelleen satunnaisesti. Hymy on levollinen ja katse täynnä rauhaa. Eteneminen rytmittyy askelluksiin ja hengähdystaukoihin, joiden aikana voi aistia ja ihmetellä luonnon upeutta.\nSaavumme avoimelle niitylle. 1400 metrin kyltin jälkeen tuuli on alkanut yltyä. Taivaanrannassa jyrähtää. Ensimmäiset pisarat varoittavat myrskystä. Kaivamme sadevarusteet päälle ja sidomme hupunnyörit tiukalle. Luonnon voima tuntuu kehossa. Pieni ihminen tuntee melkein lentoon lähtevänsä. Puskemme vasten tuulta nauraen. Mikä valtavan upea päivä. Ei kukaan meistä voinut uskoa kokevansa näin paljon erilaisia hetkiä, maisemia, elämyksiä ja tunteita jo ensimmäisen päivän aikana.\nKauempana siintää paimenten asumuksia. Niitty on vaihtunut puuttomaksi rinteeksi, jossa sinnikkäät kukat pitävät kiinni terälehdistään tuulen tuivertaessa. Laella näkyy tämän päivän etappimme. Tilaamme majatalossa paikalliset kaalikeitot ja kilistämme laseja – 1250 metriä nousua, yhdessä jaettuja ja samalla niin jokaisen omia edettyä metrejä. Sade rummuttaa ikkunaan. Huilitaan hetki.\nEnergia virtaa lautaselta jäseniin ja saa haluamaan uudelleen ulos. Meillä ei ole kuljetusta alas. Edessä ovat samat metrit laskeutuen. En tiedä oletko koskaan vaeltanut, mutta laskeutuminen on yllättävän rankkaa touhua. Tuntien jälkeen polvia vain alkaa kivistää ja etureidet hiljalleen väsyvät. Kiitän innostustani crossfitiin. Nyt niitä lihaksia tarvitaan niin jaloissa kuin keskivartalossakin. Kehonhallinta on käytössä, kun jalka etsii seuraavaa tukevaa kohtaa tao eteneminen vaatii hyppyä askelmalta seuraavalle.\nMaisemissa on paljon samaa ja toisaalta aivan uutta. Näkökulma on muuttunut. Tiukemmat paikat eivät tunnu enää niin pelottavilta, kun ovat tuttuja. Epävarmuus jaksamisesta muuttuu hiljalleen iloiseksi onnellisuudeksi. Tätä minä olen aina halunnut tehdä. Liike ja luonto yhdistyvät huikealla tavalla tukemaan kehon ja mielen hyvinvointia. Eikä tämä olisi sama juttu yksin. Nämä ihanat tyypit haluavat kokea tämän kaiken yhdessä kanssani. Elää tätä hetkeä juuri nyt ja samalla koota yhteisiä ainutlaatuisia muistoja, joihin palata monta kertaa.\nViimeiset kilometrit autolle tuntuvat kieltämättä jo pitkiltä. Palaan mielessäni ottamaan vain askeleen kerrallaan. Tuon kiven päällä askel pitää. Tuo juuri jarruttaa jalan alla pyöriviä irtokiviä. Sauva siirtyy kädestä toiseen ja ottaa vähän vastaan. Välillä pysähdytään ja ihmetellään ympäristöä. Tässä porukassa ketään ei jätetä. Jokaiselle on tilaa ja aikaa.\nAuto löytyy ja hiljaisuus siirtyy väsyneiden matkaajien mukana pyörille. Ruokalautasen äärellä keskustelu jo viriää kohti seuraavaa päivää. Huomenna olemme jälleen monta askelta rikkaampia. Matkakertomuksemme ja vaelluksen herättämät ajatukset ovat mukana myös tulevissa blogeissa.\nMuistathan nauttia liikkumisesta luonnosta. Katsele, kuuntele ja haistele. Kosketa ja vaikka vähän maistele. Liikkuminen ja yhdessä tekeminen luonnossa lisää tutkitusti hyvinvointia. Luonnon terveyttä edistävistä vaikutuksista enemmän blogissa Luonto hoivaa kehoa ja mieltä. Anna luonnolle mahdollisuus. Etene omalla rytmilläsi ja hengitä.\n2 thoughts on “Huipulle noustaan askel kerrallaan”\nIhana lukea sinun kirjoitustasi Alisa! Ihan kuin itsekin olisin ollut matkassa mukana <3\nKiitos palautteestasi Mia. Lähden varmasti uudelleen. Toivottavasti saan sinut jonain päivänä mukaani.\nIhanaa eloa kevääseesi, Alisa


kasvain Arkisto - Metropoli.net\nNiina Kuhdan kasvainten leikkaus epäonnistui ja oireet palasivat – ”Otin tämän riskin”\nMiss Plus Size -kisan vuonna 2018 voittanut hääalan yrittäjä Niina Kuhta, 39, on kertonut avoimesti kohdustaan löytyneistä kasvaimista, jotka leikattiin marraskuun lopussa. Hän kirjoitti Metropolille pitämässään blogissa jäävänsä pitkälle…\nNiina Kuhta joutui pitkälle sairauslomalle – avautuu tilanteestaan blogissaan: ”Lepo…\nTelevisiosta tutulta hääalan yrittäjältä Niina Kuhdalta joutui viime viikolla isoon leikkaukseen, kun hänen kohdustaan poistettiin kasvain. Leikkauksen jälkeen hän joutui viettämään viikon sairaalassa. Työelämään hän pääsee palaamaan…\nJanita Lukkarinen sai shokkiuutisen – syöpä etenee entistä nopeammin: ”Kasvain kasvaa…\nKaksi kertaa imusolmukesyöpään sairastunut Big Brotherista tuttu Janita Lukkarinen, 26, sai Seiskan mukaan maanantaina pahimmat mahdolliset uutiset lääkäriltään. Syöpä ei ole enää parannettavissa. - Olen ihan sokissa. Kasvain kasvaa…\nSeiska: Janita Lukkarisen syöpähoidot lopetettiin – ”Valitsin jo hautakiveni!”\nSeiska kertoo kaksi kertaa imusolmukesyöpään sairastuneen Big Brotherista tutun Janita Lukkarisen, 26, saaneen elokuun alussa lääkäriltään pahimmat mahdolliset uutiset. Vaikka systaattihoitoja oli vahvistettu, ne eivät olleet…\nAivokasvainleikkauksia tehdään nykyisin potilaan ollessa hereillä – tämän takia\nYleisimmän aivokasvaimen gliooman poistaminen kokonaan ei useinkaan ole mahdollista. Aivojen tukisolukasvaimen eli gliooman kirurgisessa hoidossa tavoitellaan mahdollisimman kattavaa kasvaimen poistoa pyrkimällä kuitenkin pienimpään…\nLääkärit sanoivat, että tämä tyttö kuolee alle yksivuotiaana – nyt hän on aktiivinen teini\nJacqueline Rodriguezilla oli syntyessään suuria ja harvinaislaatuisia kasvaimia. Lääkärit sanoivat tytön vanhemmille, että hän ei eläisi edes yksivuotiaaksi. Rodriguez on uhmannut lääkärien ennusteita ja on nyt 16-vuotias teinityttö, joka…\nÄiti hylkäsi pojan, jonka kasvot peittyivät kasvaimen alle – poika kertoo videolla…\nNorsunluurannikolla asuva Kambou Sie, 17, on elänyt hengenvaarallisen sairauden kanssa 11-vuotiaasta saakka. Pojan kasvoissa on kasvain, joka on niin suuri, että se peittää hänen suunsa ja estää häntä pitämään silmiään auki.…\nNaisen iho peittyy satoihin kuplamaisiin kasvaimiin – menetti poikansa samalle sairaudelle\nBrasilialainen Sandra De Santos kärsii ihosairaudesta, jonka vuoksi hänen koko kehonsa on kuplamaisten kasvainten peitossa. Sairauden vuoksi ihmiset tuijottavat häntä kadulla, ja hän tulee surulliseksi katsoessaan itseään peilistä. De…\nNaiselta poistettiin 5-kiloinen kasvain – video operaatiosta ei sovi herkille\nVideolla kirurgi poistaa intialaisnaisen kasvaimen, joka on 31 senttiä pitkä ja painaa 5,5 kiloa. Kasvain oli naisen munuaisessa, mutta oli viisi kertaa itse munuaista suurempi. Potilas Manju Devillä, 28, oli ollut kivulias kyhmy jo kolmen…\nMiehen kasvoja peittää valtava kasvain – kerää rahaa leikkaukseen\nYhdysvaltojen Idahossa asuvalla Lucas McCulleylla, 22, oli jo syntyessään kasvoissaan hyvänlaatuinen kasvain. Hän kävi 24 operaatiossa ennen kuin täytti kymmenen vuotta, ja viimeinen niistä oli koitua hänen kuolemakseen. McCulley kertoo…\nNuori nainen luuli potevansa krapulaa – olikin paljon pahempaa\n24-vuotias nainen tunsi eräänä aamuna olonsa huonoksi. Hän ei olettanut asiassa olevan mitään ihmeellistä, koska edellisenä iltana hän oli ollut ystäviensä kanssa ulkona ja juonut alkoholia. Normaalin krapulan pitäisi kuitenkin mennä pian…\nHoito rintasyöpään löytyi vahingossa – kasvain katosi 11 päivässä!\nMullistava uusi hoitokeino kutisti rintasyöpäkasvaimet olemattomiin vain 11 päivässä. Löytö tapahtui yllättäen, kun englantilaislääkärit halusivat nähdä kahden erillisen lääkkeen aiheuttamia solumuutoksia 257 naisen rintasyöpäkasvaimiin…\nTässä ovat Suvi Pitkäsen tutkimustulokset!\nUseista realitysarjoista tuttu DJ ja kauneusalan yrittäjä Suvi Pitkänen on kärsinyt tämän vuoden aikana vaikeista terveysongelmista. Voimakkaalle heikotukselle ei löytynyt syytä. Suvilla epäiltiin muun muassa aivokasvainta.…\nSuvi Pitkäsen piina jatkuu: Terveen papereita ei tullut\nTelevision reality-sarjoista tuttu DJ-kaunotar Suvi Pitkänen on saanut kokea kovia kuluneen vuoden aikana. Riitaisa ero ja yllättävät terveydelliset ongelmat saivat Suvin miettimään: "Mikä hitto mua vaivaa?" Suvi avautuu rankoista…\nHäämatka peruttu – kasvainleikkaukseen!\nPerjantaina Lontoossa avioitunut veteraaninäyttelijä Leslie Phillips on joutunut perumaan häämatkansa. Hän kertoo Mirror-lehdelle joutuvansa sairaalaan, jossa nenästä poistetaan iso kasvain. 89-vuotias Phillips joutui elämään jonkin aikaa…


Kun minusta tuli äiti: marraskuuta 2012\nTuleva pummi - ja ylpeä siitä!\nMua ärsyttää. Tällä hetkellä monikin asia; miksi kauppojen täytyy Joulun alla olla sunnuntaisin yhdeksään asti auki, kun joka tapauksessa sunnuntait ovat aina ihan kuolleita asiakkaiden suhteen? Miksi Sofie on taas rikkonut mun läppäristä yhden näppäimen? Ja miksi, oi miksi se Katainen ei pitänyt lättyänsä kiinni kotiäideistä?\nJep, jep. Kotiäitiys maksaa valtiolle, mutta niin maksaa hoitopaikatkin, joita täällä päin saa hakea kiven alta ja ehkä hieman uhkailla, että sellaisen saa. Mikä vika on siinä, että on lapsensa kanssa kotona? Että haluaa olla kotona? Ja nämä Kataisen mainostamat tuet, jota tämä Suomen maa meille tarjoaa, ovat niiiiiiin mittaamattoman pieniä rahoja, ettei tämä maa niihin kaadu. Poliitikkojen palkoista olen taas eri mieltä.... Ja miksei normaali duunari saisi hyödyntää maksamiaan verorahoja?\nMä meinaan ainakin tammikuun jälkeen jäädä kotiin aina äippäloman alkamiseen asti ja siitä sitten olisi haaveissa olla kotona ainakin siihen asti, kun napero nro. 2 on 1½-vuotias.\nJään kansakunnan elätiksi nääs. Pummiksi.\nAi jumankekka mä niin odotan sitä!!\nLähettänyt Elisa klo 23.10 Ei kommentteja:\nLähdit aamulla hiljaa\nSydämen hento liekki\nsammui talven tuulihin.\nTyöpäiväsi pitkä päättyi,\nkädet ahkerat levätä saa.\nMuistosi meitä aina\nNuku rauhassa, pappa.\nLähettänyt Elisa klo 12.56 1 kommentti:\nTänään oli vapaapäivä...ja se todella tuli tarpeeseen. Eilen töissä mun mahani oli niin kipeä, ettei töistä meinannut tulla mitään ja jopa hengittäminenkin sattui. Tänään sitten kävin neuvolassa katsomassa, että pienellä on kaikki kunnossa ja neukkutäti oli sitä mieltä, että mun työ stressaa mua liikaa ja kun musta siltä tuntuu, on sitten parempi jäädä kotio lepäämään.\nVielä en sairaslomaan suostunut, katsotaan nyt, miten kroppa ja oma mieli kestää, tässä nyt kuitenkin mennään niin alussa raskaudesta vasta ja kolmisen kuukautta olisi enää töitä jäljellä. :) Vaikka masu olikin vielä kosketusarka, lähdin mä mun mammakaverin kanssa Reiman alennusmyynteihin. Mä en ihan oikeasti halua tietää, että mikä meno sielä on eilen ollut, koska tänäänkin sielä oli ihmisiä paaljon ja vaatteiden rippeet oli enää jäljellä. Sofielle ei löytynyt mitään kurarukkasia lukuunottamatta, mutta vaaville löytyi yhtä sun toista. :) Koska kutina on kova, että tyttö tulee, kyllä vaaleanpunaisen ja -sinisen välillä voiton vei, no...kattokaapa:\nSurkea on kuva, mutta nyt ei vaan jaksa, käsityksen varmaan saa. ;)\nNyt sitten valmistautumaan nukkumaan menoon, että jaksaa huomenna ja ylihuomenna tehdä taas jotain elantonsa eteen. Muille hyvää alkavaa viikonloppua! :)\nLähettänyt Elisa klo 21.08 Ei kommentteja:\nMulla on katse tulevaisuudessa\nJaa mitä meille kuuluu? Kiirettä, uhmaa, naurua, surua, arkea. Kaikkea näitä ja paljon vielä lisää. Tavallaan olen pitänyt tarkoituksella matalaa profiilia täällä blogin puolella, on ollut liian paljon käsiteltävää.\nMitä mun täytyy käsitellä? Mun pappani on tällä hetkellä saattohoidossa eikä ole yhtään helppoa katsoa toisen hiipumista pois. Välillä itketään ja välillä toivotaan mahdollisimman kivutonta loppua.\nLisäksi, tottakai, mua jännittää tuleva, välillä pelottaa. Mitä mä teen kun niitä on kaks? Osaanko mä enää hoitaa vauvaa? Kuinka me pärjätään? Samaan aikaan oon niin onnellinen ja odotan innolla kasvavaa mahaa.\nMitä Sofielle kuuluu? Uhmaa. Sitä aikalailla, ja tietysti myös mm. naurua, leikkiä ja pottailua. Sellaisia lasten juttuja, ihania pieniä ongelmia, kuten, että se paita ei käy mitä äiti tarjoo vaan on ihan pakko saada juuri se Nalle Puh-paita, joka on pyykkikorissa. :D\nKiitoksia mukana roikkuneille, tämä bloggailu lähtee tästä kyllä nyt käyntiin. ;)\nTässä hieman silmiäni räpyttelen, etkä voi huomata käpälää vesilasissa. :)\njosko suuri pieni ihme voisi tulla meille.\nVielä on aikaa arvuutella, odotella, ihmetellä.\nmutta jos matkallamme on enkeleitä,\ntoukokuussa on neljä meitä.\nLähettänyt Elisa klo 20.36 1 kommentti:


Kotimainen jenkkifutiskesä on kääntymässä loppusuoralle divisioonien osalta. Tulevana viikonloppuna pelataan niin 1. divisioonan finaali Spagettimalja kuin 2. divisioonan finaalina tunnettu Rautamalja. Faneille.comin seuraamassa 3. divisioonassa ei olla vielä kuitenkaan päästy vielä finaaliin asti.\nLähtökohtaisesti näihin tämän viikonlopun 3. divisioonan välieriin on hyvin vaikea keksiä selviä suosikkeja ja se onkin se ratkaiseva ero, joka erottaa 3. divisioonan muista tämän kesän kotimaisista jenkkifutis divisioonista. Onhan esimerkiksi Porissa pelattavaan Rautamaljaan ainoastaan yksi ja ainoa suosikki ja se on kotijoukkue Pori Bears. 1. divisioonassa taas oli tällä kaudella ainoastaan kaksi todella kovaa joukkuetta ja siinä mielessä runkosarja sekä välierät olivat osittain turhia. Olisihan noin 98 prosenttia lajia seuraavista voinut ennustaa oikein ne joukkueet, jotka pelaavat viikonloppuna Spagettimaljassa. Eli siinä mielessä 3. divisioonan tasaisuus on jotain, mitä monessakaan muussa sarjassa ei olla tällä kaudella koettu.\n21.08 kello 13:00 Castrenin kenttä, Oulu\nOttelu jossa toisen joukkueen unelmat noususta murenevat\nOululaisten on pitänyt keksiä jotain uutta\nNorthern Lights eli Revontulet vetivät runkosarjan läpi hyvin yksinkertaisella paketilla. Joukkueen menestys ei runkosarjassa perustunutkaan monipuoliseen ja vaihtelevaan pelisuunnitteluun vaan enemmin hyvin harjoiteltuun ja yksinkertaiseen pakettiin. Siitä johtuen Lohja Lions tietää takuuvarmasti mitä Revontulet tulevat yrittämään välierässä, ellei sitten oululaisten kokenut ja positiivisessa mielessä ammattimainen valmennus ole keksinyt jotain täysin uutta välierää varten.\nSe että Revontulet tulisivat otteluun kahden tai kolmen uuden pelin siivittämänä ei olisi mikään ihme, sillä kyllähän Oulussa tiedetään, että tulevana viikonloppuna vastaan asettuu ehkä koko sarjan tarkimmin ohjeistettu joukkue. Löytyyhän lohjalaisten valmennuksesta niin paljon kokemusta ja osaamista, että ainakaan valmistautumisesta ja vastustajan tuntemattomuudesta ei lohjalaisten jatkopaikka tule jäämään kiinni. Ellei sitten oululaiset ole tosiaan keksineet jotain uutta ja hieman erilaista juuri tätä välieräottelua varten.\nLohjalaisten pitää jatkaa siitä mihin he jäivät viime viikonloppuna\nLions oli viime viikonloppuna käydyssä puolivälierässä kauniisti sanottuna ylivoimainen. Viikkoa aiemmin Kotkassa paikallisen Eaglesin todella ahtaalle laittanut Nordmen ei nimittäin pystynyt oikein edes haastamaan Lionsia kosteissa olosuhteissa pelatussa ottelussa.\nSe oliko Lionsin ylivoimainen esitys enemmän Nordmenin huonoutta vai Lionsin hyvyyttä, on vähän kuin veteen piirretty viiva, koska vieraiden pelinrakentajana toiminut Jorge Huete Bonet pelasi todella huonosti. Toisaalta taas paineen alla ja hyvää takakenttää vastaan niitä virheitä sattuu ja siksi Huete Bonetin virheet eivät olleet yksin hänen huonouttaan vaan myös Lions puolustuksen hyvyyttä.\nHyökkäyksen osalta Lions ei kyllä esittänyt aivan parastaan kyseisessä puolivälierässä, mutta siihen taas osasyynä on varmasti suhteellisen kehno sää ja kostea pallo joka vaikeutti heittohyökkäystä huomattavasti. Huonoa Lionsin hyökkääminen ei kuitenkaan kyseisessä ottelussa ollut vaan oikeastaan juuri sellaista mitä me Faneille.comilla odotimme ennen kauden alkua puhuessamme lohjalaisesta mörköpallosta.\nArvio: Kääntää asetelmaa miten päin vaan, ei otteluun ole ennakkosuosikkia. Joukkueitten keskinäinen runkosarja ottelukin päättyi tiukkojen vaiheiden jälkeen 24-20, joten sekään ei paljon aukaise lisää joukkueitten keskinäisiä voimasuhteita. Siksipä päädymme toteamaan, että ottelun voittaa se joukkueista joka pystyy pelaamaan virheettömämpää pudotuspelijefua ja maustamaan vanhaa soppaansa uusilla mausteilla. Koska olemme veikanneet kauden jokaiseen matsiin lopputulosta teemme sen nytkin ja siksi arvioimme vierasjoukkueen voittavan ottelun lukemin 28-20. Ottelu tulee ratkeamaan syötönkatkoon, jonka lohjalaisten tuulennopea takamies Jorge Ruiz palauttaa aina maalialueelle saakka.\nEagles – Wolverines II\n21.08 kello 17:00 Puistolan kenttä, Kotka\nNesi vs. Rojo\nEaglesin on pakko parantaa tekemistään\nEagles oli allekirjoittaneen papereissa vielä kaksi viikkoa sitten sarjan ylivoimainen suosikki, mutta suhteellisen kehno esitys Rovaniemi Nordmenia vastaan pudotti osakkeita rajusti. Eagles olisi nimittäin hävinnyt kyseisen ottelun ilman Nordmenin aivopieruja ja kyseenalaisia tuomareita, joilta jäi useampikin asia näkemättä.\nKaikkein huolestuttavinta Eaglesin tekemisessä oli joukkueen heittopuolustaminen, joka oli ajoittain jopa luokattoman huonoa Nordmenia vastaan. Se onkin asia jonka on pitänyt muuttua kahdessa viikossa radikaalisti tai muuten Robert ”Rojo” Johnson tulee pitämään bileet sunnuntaina Kotkassa.\nToinen merkittävä asia joka Nordmenin-ottelusta pisti allekirjoittaneen silmään oli Eaglesin heittohyökkääminen. Niclas ”Nesi” Carpelan kun on selvästi joutunut hieman rajoittamaan heittämistään ja muuttamana jopa vähän heittotyyliään olkapäävamman takia. Kyseinen vamma Nesillä on ollut vaivanaan jo useamman ottelun ajan, mutta Nordmen-ottelussa se jotenkin yli korostui huonoina heittoina ja yli-ilmavina kaarina. Siksi onkin mielenkiintoista nähdä lähteekö Nesin valmentama hyökkäys välierään enemmän juoksemaan vai heittämään, koska juoksuhyökkääminen Eaglesillä on kuitenkin suhteellisen kovassa iskussa, joten siinä mielessä Nesin ratkaisun ei pitäisi olla kovinkaan vaikea.\nWolverines hamuaa viikonlopulta kahta isoa voittoa\nWolverinesille tuleva viikonloppu on seurana todella iso, pelaahan seuran edustusjoukkue Spagettimaljassa ja miesten kakkosjoukkue 3. divisioonan välierässä. Sinänsä otteluilla ei ole keskenään mitään merkitystä, koska Wolverines pelaajaruletti on alkanut jo viime viikkoina hieman laantumaan, mutta Wolverines voittaessa Spagettimaljan voi esimerkiksi Rojon ajatukset karkailla sunnuntain ottelusta pois. Onhan Rojon päätoiminen työ kuitenkin johdattaa seuraa valmentajana eikä pelaajana, jota hän todennäköisesti kuitenkin tekee sunnuntain kamppailussa.\nEaglesin toiveissa voisikin olla Wolverinesin mestaruus, jotta joukkue voisi saada jonkinlaisen pienen henkisen yliotteen Wolvoista. Toisaalta kuitenkin pitää muistaa, että Eaglesissä pelaa useampikin pelaaja joka on edustanut aiemmin urallaan Hämeenlinnalaista Huskiesia, joten he tuskin toivovat vanhalle seuralleen tappiota. Eli käytännössä tällä asialla tuskin tulee olemaan suurtakaan merkitystä ottelussa muitten kun Rojon osalta, joka hänkin varmasti osaa käsitellä asian ammattimaisesti. Onhan tämä jo kymmenisen vuotta Suomessa asunut pelimies pelannut urallaan huomattavasti kovempiakin otteluita niin Suomessa kun Yhdysvalloissa. Rojon keskittymiseen ottelu tuskin tuleekaan ratkeamaan.\nArvio: Allekirjoittanut ”nimesi” ottelun Nesi vs Rojoksi ja syynä ei ole se, että nämä herrat toimivat joukkueidensa pelinrakentajina vaan siksi, että nämä herrat tulevat vastaamaan hyvin pitkälti joukkueidensa pelikutsuista. Nesi siis ei joudu pelkästään suorittamaan hyökkäyksen kutsujaan vaan myös päättämään ne pelit joilla Eagles aikoo tehdä tarvittavat pisteet, joilla se selviää Tinamaljaan. Sama asia pätee myös Rojoon jonka apuna kuitenkin on Nesiä enemmän silmiä. Teemu Kuusisto kyllä varmasti auttaa ja ohjeistaa jollakin tapaa Nesiä välierän aikana, mutta Rojon apuna taas toimii varmasti liuta kokeneita ukkoja ja siksi heidän pelikutsunsa voivat osua paremmin kohdilleen. Onhan Kuusistonkin tehtävä havaintonsa pelikentältä käsin ja sieltä kaikkien pienien yksityiskohtien huomaaminen on hyvin vaikeaa. Siksipä allekirjoittanut päätti kulminoida tämän ottelun näiden kahden edellä mainitut pelinrakentajan ympärille hyvinkin tiukkaan.\nOttelu itsessään tulee olemaan varmasti hyvin tiukka ja tasaväkinen. Todennäköistä onkin, että ottelu tulee ratkeamaan johonkin hyvin räikeään virheeseen josta toinen joukkue tulee rokottamaan armottomasti. Se kumpi joukkue sen ratkaisevan räikeän virheen tekee on vielä epäselvää, mutta todennäköisempää se on nähdä Wolverinesiltä. Onhan Wolverines vetänyt kauden läpi hieman vaihtelevalla miehistöllä ja siksi yhteen hitsaantuminen on ollut kotkalaisia hitaampaa. Allekirjoittanut kuitenkin hieman kutittelee ajatus siitä, että Wolverines voittaa ottelun lopulta pisteen tai kahden erolla ja siksi ennustamme ottelun päättyvän vieraille 22-20.\nKohti Tinamaljaa: Puolivälierät – Lohjalla nähdään viime kaudelta tuttu ottelupari\nJenkkifutiksen 3. divisioonassa pelataan tulevana lauantaina pudotuspelien ensimmäinen kierros eli puolivälierät. Pudotuspeleihin selvinneistä joukkueista suoraan välieriin saakka selvisivät runkosarjan voittanut…\nJenkkifutisfeaturedHelsinki Wolverines IIKohti TinamaljaaKotka EaglesLohja LionsNiclas CarpelanOulu Northern LightsRobert JohnsonSuomijefuTeemu KuusistoVälierät


Arjen estetiikkaa & kaunis korurasia! | Omakotivalkoinen\n20 syyskuun, 2016 1 elokuun, 2017\nEn ole lapsuusvuosieni jälkeen omistanut minkäänlaista korurasiaa, enkä liiemmin kyllä korujakaan, jos ei vaateketjujen rihkamaa olevia teini-iän koristuksia lasketa mukaan. Nyt tilanne on korujen osalta toinen, sillä minulla on ilo omistaa sormuksien lisäksi myös rannekoru, kaulakoru ja klipsikorvikset – ja tänään ostin niille kannellisen säilytysrasian, jossa korukokoelmani säilyy pölyltä suojassa. ♥\nHaluan panostaa arkisiinkin asioihin ja olen hyvin tarkka jopa korurasian ulkomuodosta. En halunnut piilottaa kauniita korujani kokonaan pois silmien ulottuvista ja Nomess Copenhagenin läpinäkyvää akryylimuovia oleva Jewellery box on minulle täydellinen ratkaisu – voin fiiliksen mukaan jatkossakin pitää koruja esillä makuuhuoneen tasolla ja silti ne ovat rasian sisällä siististi tallessa. 🙂\nNomess Copenhagenin Jewellery Box on kooltaan 17x12cm ja se eroaa muista vastaavista muovibokseista laatunsa osalta – siitä puuttuu kokonaan läpinäkyvälle muoville ominainen sinertävyys, joka itseäni aina hieman häiritsee mm. Tigerin ja Palaset -säilytyssarjan tuotteissa. Itse koen hyvänä puolena myös sen että korurasiasta puuttuu kaikki perinteiset pehmikkeet, joten Jewellery Boxia voi käyttää hyödyksi myös muunlaisessa säilytyksessä – pinneille, ponnareille, muistikorteille ja pienelle elektroniikkatavaralle, tee- ja maustepusseille, meikeille, kynille… Säilytystarpeen muutokset on hyvä ottaa huomioon jo valmiiksi ja minulla se onkin nykyisin aina mielessä ostopäätöksen tekohetkellä.\nTimanttista tiistai-iltaa kaikille! 🙂\nJulkaissut: Miia / Oma Koti Valkoinen - 20.9.2016 klo 20:55 -\n18 kommenttia “Arjen estetiikkaa & kaunis korurasia!”\n21 syyskuun, 2016 13:25\nAinakin Snön korut kannattaa säilyttää suljetuissa (pimeissä!) laatikoissa, sillä alkavat tummumaan todella nopeasti. . Kyseiset korut eivät ole edes hopeata jotta niitä voisi kiillotella. Mulla on pari Snön korua tummunut niin pahasti etten voi niitä enää käyttää 🙁\n21 syyskuun, 2016 15:52\nSamaa mietin minäkin, snön korut ei tosiaan ole mitään "aitoja koruja" vaan rihkamaa/pukukoruja. Tulipa mieleen etten omista korurasiaa vaikka minulla on ehkä 100 kertaa enemmän ihan oikeitakin koruja, taidan siis olla minimalisti. Korut säilyy omissa rasioissaan tai pussukoissaan kampauspöydän laatikoissa ja halvemmat krääsäkorut roikkuu seinällä koukuissa tai on tarjottimella kaapissa. Joskus olen miettinyt ostavani kauniin rasian ostamisen ilosta, mutta en näe sille tarvetta. Outoa että joku minimalisti todellakin kokee tarvitsevansa erillisen rasian muutaman krääsäkorun säilyttämiseen.\n24 syyskuun, 2016 11:51\n:O Koru se on "rihkama"korukin. Koruiksi lasken myös tyttäreni lävistys- ja venytyskorut. Osa on muovia, jotkut jopa puuta. Ja niillekin on oma korurasiansa. Koruina pidin myös 80-luvun muovikoruja. Ihan olivat oikeita koruja, muovista. Hakaneula korvassa menee vähän siinä ja siinä, että onko koru. On se ainakin korvassa ollessa, mutta pöydällä ollessa ei enää taida olla.
\nJa kaikkia näitä voi säilyttää kauniissa korurasiassa.
\nJessus sentään tuota ihmisten käytöstä. Tälläkin oli oma läpinäkyvä tarkoituksensa.\n26 syyskuun, 2016 11:21\nPaiju: Kiitos varoituksesta! ♥ Ompas kurja että noin helpolla tummuvat. 🙁\n26 syyskuun, 2016 11:23\nSelja: Minulle ne ovat oikeita koruja siinä missä tuo sadan euron Efva Attling -rannekorukin. Minusta koruilla on hyvä olla oma paikka, omistaa koruja sitten kolme tai 300kpl. En tykkää säilytellä koruja(kaan) niiden pahvisissa pakkauksissa ja haluaisin tuon Efva Attlingin pahviboksinkin heittää menemään. Jos joskus löydän jonkin pienen valkoisen korutyynyn niin korvaan pahvirasian sillä. 🙂\n26 syyskuun, 2016 11:24\nMinna: Näin on! 🙂 Aarikankin puukorut ovat ihan oikeita koruja, melko hinnakkaitakin sellaisia joten rihkamasta ei voida puhua. 🙂\n21 syyskuun, 2016 15:13\nOfftopic mut ootko koskaan harkinnut ilmankosteuttajan/scent diffusorin ostoa? Tuoksuttaisi huoneilman ihanan tuoksuiseksi, kosteuttaisi ja siinä voisi käyttää eteerisiä öljyjä. Olis aika luksus ja sopisi tyyliin jos on tarkka kodistaan ja sisustuksesta\n26 syyskuun, 2016 11:27\nJou: Minulla on ollut pari tuoksudiffuusoria (ei sähköisenä) ja ne ovat oikein kivoja. Viimeisin oli Skandinaviskin ja siihen tuli vuoden jälkeen "rasvottunut" tuoksahdus, sellainen eltaantuneen kosteusvoiteen omainen haju. Heitin sen sitten menemään.
\nTuollaista höyrystinmallia olen harkinnut mutten ole vielä löytänyt omaa silmääni miellyttävää mallia. Tallinnan Kaubamajan kodin osastolla oli pari kivan näköistä vaihtoehtoa mutten silloin jaksanut keskittyä niiden arviointiin tarpeeksi. 🙂 Täytyisi mennä sinne uudestaan ajan kanssa ja tutkiskella vähän paremmin. 🙂\n21 syyskuun, 2016 19:37\nTämä ei nyt liity tähän postaukseen, mutta kysyn silti… Millä aineella puhdistat Timberlandin kenkäsi?
\nPostaustoiveena olisi aihetta liipaten se, kuinka minimalisti hoitaa kenkiään, vaatteitaan ja asusteitaan.\n26 syyskuun, 2016 11:30\nJohanna: En ole puhdistanut niitä vielä kertaakaan, mutta kun sen aika koittaa turvaudun luultavimmin kenkäharjaan, nahalle tarkoitettuun puhdistussuihkeeseen ja pohjien osalta Universal Stoneen. :)
\nMinulla ei ole mitään erityisiä vaatteiden tai kenkien hoitorutiineja. Nahkaiset kengät (ei mokkaiset) puhdistan aina Universal Stonella, kenkälankkina käytän mustaa Biancon nahkavoidetta jonka hankaan mustiin kenkiin liinalla. Vaatteissa huolto on lähinnä pesua ja kuivatusta, pyrin pesemään vaatteet hellävaraisesti ja kuivaamaan narulla mahdollisuuksien mukaan. Kuivauksen kuumuus haalistaa mustaa väriä jonkin verran joten siksi välttelen koneellista kuivausta. 🙂 Muita ohjeita tai niksejä minulla ei ole. 🙂\n22 syyskuun, 2016 16:04\nMinulla on käytössä lapsena saamani korurasia. Se on aikuisellekin sopiva kukkakuvioinen puurasia, johon mahtuu edelleen korut, kun niitä ei niin kamalasti ole. Toki rasia on jo vähän kulunut ja olin ensin aikeissa ostaa uuden, mutta en sitten kokenut tarpeelliseksi.
\nHiusjutuille olen kyllä ajatellut läpinäkyvää muovirasiaa, tyttösi pinni- ja lenksurasiat näytti niin käteviltä!\n26 syyskuun, 2016 11:33\nK-K: Minulla oli lapsena vaaleanpunainen lasirasia jossa sisällä ballerina pyörimässä. Se hajosi kun olin 15v enkä sen jälkeen ole korurasiaa omistanut. 🙂 Läpinäkyvät rasiat ovat omia lemppareitani kun niiden läpi näkee missä mikäkin on. Varsinkin ponnareiden osalta on kätevää kun yhdellä vilauksella saa selville onko lempiponnarini boksissa vai hävyksissä jossakin muualla. 🙂\n25 syyskuun, 2016 14:38\nMilloin vastaat näihin kommentteihin?\n25 syyskuun, 2016 15:43\nKukka: Heti kun pystyn keskittymään kunnolla kommentteihin vastaamiseen. Ajatukseni ovat nyt hieman toisaalla. Huomenna olisi tarkoitus vastata näiden parin tuoreimman postauksen kommentteihin (kaikkiin muihin tänä vuonna tulleisiin kommentteihin olenkin vastannut), mutta en lupaa sitä varmaksi. Onko sinulla jokin tärkeä asia johon kaipaat vastausta pikaisesti? Minut tavoittaa myös sähköpostitse osoitteesta __REMOVE_ME____REMOVE_ME__miia@omakotivalkoinen.fi\n12 helmikuun, 2017 21:05\nonko tässä rasiassa ollut mukana monivärisiä lokeroita? onkohan stockmannissa myös rasia joissa lokerot ovat kirkkaita? minulla on sen verran enemmän koruja, että tarvitsisin enempi ja kirkkaita rasioita.☺\n12 helmikuun, 2017 22:00\npitju: Tätä korurasiaa on kolme eri variaatiota, yhdessä on pelkästään kirkkaita sisäbokseja, toisessa sinisävyisiä ja kolmannessa pinkki-kelta-oransseja. 🙂\n5 syyskuun, 2018 17:57\nKysyisin, että mistä olet ostanut tuon mustan Diorin kynsilakan?\n5 syyskuun, 2018 20:58\nPitju: tämä on jo toinen diorin musta kynsilakka, ensimmäisen ostin Stockmannilta ja tämän jälkimmäisen Emotionista. 🙂


UNRWA on onnistunut huijaamaan maailman johtajia – tähän asti. — HeliHartikainen\nPresidentti Trumpin hallinto on ilmoittanut edelleen leikkaavansa 200 miljoonalla dollarilla rahoitusta UNRWA: lle (YK:n arabi- , myöhemmin palestiinalaispakolaisista vastaava järjestö). PLO: n virkamiesveteraani ja nykyinen palestiinalaishallinnon pääneuvottelijana toimiva Erekat syytti presidentti Trumpia ”kiristyksestä”. ”Tämä on ilmiselvä todiste siitä, että Yhdysvaltojen tuen todellinen tavoite on puuttua muiden kansojen sisäisiin asioihin ja vaikuttaa heidän kansallisiin oikeuksiinsa, ", sanoi Erekat lausunnossaan ja lisäsi, että päätös tuen vähentämisestä "on merkki siitä, että [Washington] on luopunut kansainvälisistä velvoitteistaan", ja Erekat vaati, että "palestiinalaiset hylkäävät kaiken avun, johon sisällytetään ehtoja". Tämä on sama Erekat, joka on sanonut EI jokaiselle rauhanehdotukselle. Ja sama Erekat, joka vain kuukausia sitten kielsi presidentti Trumpia ja USA: ta toimimasta välittäjinä rauhanneuvotteluissa USA:n siirrettyä suurlähetystönsä Jerusalemiin. Mutta rahaa pitäisi presidentti Trumpin hallinnon jakaa heille entiseen malliin kyselemättä, mihin he sen käyttävät. Tähän käytäntöön aikaisemmat USA:n presidentit ja muiden maiden johtajat ovat palestiinalaiset opettaneet: rahaa on tulvinut ovista ja ikkunoista, mutta mitään selontekoa ei ole vaadittu sen käyttämisestä.\nYhdysvaltojen entiset presidentit ja muiden maiden johtajat ovat aiemmin antautuneet PLO: n ja sen jatkeen, palestiinalaishallinnon harjoittamaan terrorismilla kiristykseen ja ovat painostaneet aina vain Israelia milloin milläkin verukkeella, vaikka esim. Oslon sopimuksissa puhutaan molemmista osapuolista. Palestiinalaishallinnon ensimmäinen askel olisi sopimusten mukaan ollut lopettaa väkivaltaisuudet ja siihen sekä vihaan lietsominen, mutta vaikka se ei ole ottanut edes ensimmäistä sopimuksen velvoittamaa askelta, sitä ei ole tähän mennessä eli kaikkina näinä vuosikymmeninä mitenkään painostettu. Lopultakin maailmalla on presidentti ja johtaja, joka painostaa juuri sitä osapuolta - palestiinalaishallintoa ja Hamasia, jotka ansaitsevat painostuksen, osapuolta, joka on vastuussa kaikesta massiivisesta terrorista sekä vihaan ja väkivaltaan lietsomisesta, osapuolta, joka on sanonut EI jokaiselle sopimukselle.\nYhdysvallat on ollut suurin lahjoittaja UNRWA:lle, joka pitää vuoden 1948 arabipakolaisia edelleen pakolaisina vielä 70 vuoden jälkeenkin sen sijaan, että olisi auttanut asuttamaan heidät uudelleen. Koska ”palestiinalaispakolaisongelmaa” ei ole ratkaistu, yleiskokous on toistuvasti uudistanut UNRWA: n toimeksiannon, josta viimeisin on voimassa kesäkuun loppuun 2020. Kysymystä, miksi sitä ei ole ratkaistu, ei kukaan ole esittänyt, eivätkä lahjoittajamaat ole kyseenalaistaneet UNRWA:n kykyä ratkaista ongelma.\n54 prosenttia UNRWA:lle annetuista miljardeista dollareista käytetään UNRWA:n oman ilmoituksen mukaan kouluttamaan UNRWA-kouluissa olevia lapsia. Niin edelliset kuin nykyinenkin palestiinalaishallinnon opetussuunnitelma kuitenkin todistetusti väärentää historiaa ja kasvattaa lapsia vihaan ja väkivaltaan suvaitsevaisuuden ja rauhanomaisen rinnakkaiselon sijasta. Perusesimerkki on, että palestiinalaisten nykyoppikirjoissa Israelista käytetään nimitystä ”sionistinen miehitys”. Niiden mukaan ei ole olemassa valtiota nimeltä Israel vaan koulukartoissa koko alue on nimetty Palestiinaksi.\nHamas-organisaatiolla on virkailijoita niin UNRWA:n henkilökunnassa kuin UNRWA-kouluissa. UNRWA: n sairaalat Gazassa toimivat Hamasin päämajoina. Hamas piilottaa raketteja myös UNRWA-kouluihin ja sairaaloihin. Vaikka UNRWA:n väitetty tavoite on auttaa pakolaisia, heidän todellinen päämääränsä on avustaa Israelin tuhoamisessa, ja kaikki tuo toiminta on rahoitettu ja rahoitetaan USA:sta ja Euroopan lahjoittajamaista kuten Suomesta. Vuonna 2015 Suomi oli 19. suurin rahoittajamaa 52 maasta. Uudempaa tilastoa UNRWA ei esitä sivustollaan.\nRahoitusta yhdelle maailman suurimmista taloudellisista huijauksista (UNRWA) olisi pitänyt leikata jo vuosikymmeniä sitten, mutta kukaan USA: n presidentti tai maailman johtaja ei ole uskaltanut tehdä sitä PLO: n / palestiinalaishallinnon kiristäessä heitä terrorismilla. Onneksi maailmassa on nyt yksi, presidentti Trump, joka tekee, mitä kukaan muu presidentti ei ole tehnyt. Muiden maiden pitäisi uskaltaa seurata perässä, niin saataisiin tuo terrorismin ja korruption pesäke vihdoinkin kuriin.\nIsraelin tiedotusvälineissä julkaistiin, että presidentti Trump aikoo syyskuussa poistaa neuvottelupöydältä suurimmalta osalta palestiinalaispakolaisstatuksella elävien "paluuoikeudet" Israeliin. Se olisi yksi rohkeimmista yrityksistä koskaan rauhan aikaan saamiseksi ja oikea veto hajottaa UNRWA:n keinotekoinen rakennelma.\nKaikista miljoonista toisen maailmansodan synnyttämistä pakolaisista jäljellä ovat vain ns. ”palestiinalaiset”, jonka nimen Yasser Arafat otti alueen arabeille käyttöön 1960 - luvulla. Suurin osa palestiinalaisarabeista oli 1900 -luvun alkupuoliskolla alueelle naapurimaista laittomasti tulleita arabeja. Arabi-palestiinalaispakolaisiksi UNRWA määritteli "henkilöt, joiden asuinpaikka oli Palestiinan mandaatti 1. 6. 1946 -15.5.1948 ja jotka menettivät sekä kotinsa että toimeentulonsa 1948-luvun konfliktin seurauksena. ” Eli parin vuoden asuminen alueella riitti palestiinalaispakolaisstatuksen saamiseen – kysymyksessä ei siis ollut vuosituhansia alueella asuneet arabit, niin kuin he itse ovat väittäneet. UNRWA käyttää sivustollaan Israelin itsenäisyyssodasta nimitystä ”konflikti”, vaikka kyseessä oli laajamittainen naapuriarabivaltioiden hyökkäys tavoitteena tuhota juuri syntynyt Israelin valtio juutalaisineen.\nVuoden 1948 Israelin itsenäisyyden sodan aikana reilut puoli miljoonaa arabia joko pakeni tai lähti vapaaehtoisesti alueelta. Vertailuksi samoihin aikoihin yli 800 000 juutalaista pakeni arabimaista, mutta yhtäkään heistä ei koskaan tunnustettu pakolaiseksi. Pian sodan jälkeen syntyi UNRWA, jonka toimeksianto oli samanlainen kuin muidenkin YK: n pakolaisten avustustoimistojen, joiden tarkoituksena oli auttaa hallituksia ottamaan vastaan pakolaisia, jotka löysivät turvapaikan heidän maissaan. UNRWA on kuitenkin luonut ennennäkemättömän pakolaisaseman vain palestiinalaisille. Sen sijaan, että UNRWA olisi auttanut heitä aloittamaan uuden elämän uudessa isäntämaassaan, UNRWA muutti näiden pakolaisten aseman pysyväksi ja periytyväksi, jopa adoptoiduille lapsille. Sen sijaan, että olisi ratkaistu arabipakolaisten ongelma (jota myöhemmin kutsuttiin palestiinalaisongelmaksi), siitä tehtiin pysyvä poliittinen pelinappula, agenda Israelia vastaan.\nTänä päivänä UNRWA: n ja palestiinalaisten mukaan reilut viisi miljoonaa pakolaista odottaa "kotiinpaluuta" uutena ”ihmisoikeutena”, joka on varattu vain palestiinalaisille, eli "paluuoikeutena". Selvennyksenä mainittakoon, että ”paluuoikeus” ei palestiinalaisten mukaan koske paluuta vain ns. ”miehitetyille alueille” vaan Tel Aviviin, Haifaan, Ashkeloniin, Ashdodiin…..mikä korostaa sen poliittista agendaa eikä lainkaan ihmisoikeuskysymystä, jollaisena sitä erityisesti BDS kansalaisjärjestöt yrittävät markkinoida.\nToiseksi, kummallisuutena on pidettävä sitä. että vaikka maailmassa on noin 65 miljoonaa muuta pakolaista, joiden keskuudessa työskentelee 5000 avustustyöntekijää, palestiinalaispakolaisstatuksella olevia henkilöitä varten avustavia työntekijöitä on UNRWA:n oman ilmoituksen mukaan peräti 30 000. Outoa on myös se, että Gazan asukkaista reilu puolet luokitellaan ”pakolaisiksi”, vaikka mahdollisessa kahden valtion ratkaisussa Gazan oletetaan kuuluvan palestiinalaisvaltioon. ”Paluuoikeuden” varjolla Hamas on yrittänyt saada oikeutuksen myös väkivaltaisille mielenosoituksilleen Gazan rajalla maailman sympatioita kerjäävällä ”paluumarssin” nimikkeellä.\nTrumpin uusin politiikka, joka tyhjentää UNRWAN, palestiinalaishallinnon ja Hamasin kukkaroita sekä rajoittaa palestiinalaispakolaisstatuksella olevien lukumäärän puoleen miljoonaan 5,3 miljoonan sijasta, on tuhoisa isku palestiinalaisten perverssille haaveelle Israelin tuhoamisesta, minkä vuoksi tällä politiikalla on mahdollisuus pakottaa palestiinalaiset vakaviin rauhanneuvotteluihin, joihin heidän olisi parasta suostua. Länsimaiden tiettyjen poliittisten piirien, Hamasin ja palestiinalaisten on turha pelotella lisääntyvillä väkivaltaisuuksilla. Se on juuri sitä toisen puolen ”kiristystaktiikkaa”, jota se on tähänkin asti harrastanut, mutta johon nyt vihdoinkin pitää saada piste.\nhttp://helihartikainen.puheenvuoro.uusisuomi.fi/178345-islamistinen-%E2%80%9Dpalestiinako-takaisi-kestavan-rauhan-ja-turvan (viittaan tämän kirjoitukseni lähteisiin)\nJuha Makkonen 30.8.2018 22:39\nEnnakkosensuuria käyttävät vain ne jotka pelkäävät totuutta. Ja uskon harhoihin jumittuneet suorastaan kammoavat totuutta.\nHeli Hartikainen 30.8.2018 23:03\nOliko sinulla jotain asiaakin? Hyväksyn vain asiallista kieltä sisältävät kommentit.\nSeppo Lavikainen 31.8.2018 01:47\nAsiahan tuli hyvin selvästi esille: "Ennakkosensuuria käyttävät vain ne jotka pelkäävät totuutta".\nHeli Hartikainen 31.8.2018 12:47 Vastaus kommenttiin #7\nJa se "totuusko" tulisi kommentoijilta? Ennakkosensuuri on niille monille kommentoijille, jotka tykkäävät vain heitellä lokaa eli ovat jumittuneet lapsuuden leikkeihin. Heillä ei ole mitään todellista sanottavaa, ts. he eivät tuo mitään rakennusaineita keskusteluun, joten en hukkaa omaa arvokasta aikaani heidän kanssaan tyhjänpäiväiseen jaaritteluun.\nPäivi Kopsa 31.8.2018 14:45 Vastaus kommenttiin #7\nMakkoselle Makkosen kielenkäyttö on itseisarvo, jossa ei asioilla sinänsä ole juuri merkitystä. Siksi on ajantuhlausta upottaa näille markkinoille.\nPäivi Kopsa 31.8.2018 14:39\nHuomattavaa, että paluu-oikeus ei yllätys, yllätys koskekkaan ns.miehitettyjä alueita vaan varsinaista ydin-Israelia! Jaffaa, Haifaa,Tel Avivia ja Etelä-Israelin kaupunkeja kokonaisuudessaan.\nTämä on sekä opetuksen että Palestiinalaisten keskinäisten puheiden pääsisältö, ei jokin sivujuonne. Eikä koskaan mediassa näkyvissä!\nKalevi Kämäräinen 30.8.2018 23:03\nUNRWA ei ole muuttanut mitään pakolaisasemaa, koska muut määrittelyt on hyväksytty vasta myöhemmin:\n"According to international law expert Yuval Shany, UNRWA predates the 1950 creation of the UNHCR and the 1951 Convention Relating to the Status of Refugees that sets out a global definition of what is a refugee, which does not include decedents.\nAccording to the UNHCR website: “A refugee is someone who has been forced to flee his or her country because of persecution, war or violence. A refugee has a well-founded fear of persecution for reasons of race, religion, nationality, political opinion or membership in a particular social group. Most likely, they cannot return home or are afraid to do so. War and ethnic, tribal and religious violence are leading causes of refugees fleeing their countries.”\nThe convention, however, does not apply to individuals who are already recognized as refugees by another agency, such as the Palestinians, said Shany."\nHeli Hartikainen 31.8.2018 00:08\nUNRWA:n oli tarkoitus olla vain väliaikainen ratkaisu, joten arabipakolaisille ei ollut määritelty mitään periytyvää pakolaisstatusta. Kun UNGA antoi UNRWAlle mandaatin siinä ei puhuttu jälkeläisistä, jotka perisivät statuksen. Ne on lisätty siihen myöhemmin. UNRWA on kyllä itse ollut UN:n järjestönä vaikuttamassa asiaan. Se, että palestiinalaispakolaiset ylipäätään ovat olemassa ainoina toisen maailmansodan miljoonista pakolaisista, ja että heidän lukunsa sen kun vaan kasvaa em. määrityksistä johtuen, on aivan käsittämätöntä idiotismia. Jordaniassakin asuvat palestiinalaiset luokitellaan edelleen pakolaisiksi vaikka suurella osalla heistä on Jodrdanian kansalaisuus.\nKalevi Kämäräinen 31.8.2018 00:23\nKaikki johtuukin oikeastaan tästä:\n"“All refugees exist due to a lack of a political solution, not because of the existence of UN agencies (established with the support of the United States) or the provision of humanitarian assistance.\n“If UNRWA closed tomorrow, Palestine refugees would continue to be refugees in the absence of a just and lasting political solution and there would still be millions of Palestine refugees in the Middle East,” the UN stated."\nVälaikaisuutta on tosiaan kestänyt jo aivan liian kauan.\nHeli Hartikainen 31.8.2018 12:34 Vastaus kommenttiin #6\nYK siis selittää pakolaisten olemassaolon oikeudenmukaisen ja kestävän poliittisen ratkaisun puutteella ja yrittää pestä kätensä omasta osuudestaan. Asia olisi todellakin ratkaistu jo 70 vuotta sitten ja milloin tahansa näiden 70 vuoden aikana, jos YK (UN) ja sen tähän tarkoitukseen valjastettu UNRWA olisi työskennellyt niiden maiden hallitusten kanssa, joihin arabit pakenivat eli Jordanin, Syyrian ja Libanonin, ja nämä maat olisivat asuttaneet ”veljensä”.\nSuurin osa arabeista hyvin todennäköisesti pakeni juuri niihin maihin, joista he olivat alueelle tulleetkin eli omiin kotimaihinsa. Mutta jo silloin naapurimaat, jotka halusivat tuhota Israelin mutta hävisivät sodan, halusivat jättää pakolaiset poliittiseksi pelinappulaksi Israelia vastaan. Ja juuri tämä on se poliittinen ratkaisu, joka puuttuu. Kuten olemme nähneet YK:n loputtomista Israelin vastaisista resoluutioista, YK:lla ei ole halua ratkaista tätä ongelmaa, niin kuin se pitäisi, joten se on hyödytön. UNRWA voidaan varsin hyvin lakkauttaa ja perustaa tilalle instanssi, joka hoitaa homman niin kuin se olisi pitänytkin hoitaa.\nKalevi Kämäräinen 31.8.2018 12:54 Vastaus kommenttiin #10\nYK ei valitettavasti määrää asioista tuollakaan, jolloin kaiken ytimessä on yhä puuttuva poliittinen ratkaisu.\nHeli Hartikainen 31.8.2018 14:42 Vastaus kommenttiin #12\nVaikka ei määrää, se ei myöskään ole ottanut jo montakymmentä vuotta sitten kantaa omien jäsenmaidensa Libanonin, Jordanian ja Syyrian haluttomuuteen ratkaista kyseisten pakolaistensa asuttaminen. Siinä se poliittinen ratkaisu olisi ollut. Sen sijaan UNRWAlle on luotu massiivinen organisaatio ja koneisto, josta on tullut itsetarkoitus ja UNRWA vain pitää ruohonjuuritasolla yllä konfliktia. Poliittinen ratkaisu ei todellakaan ole se, että 5,3 miljoonaa keinotekoisesti palestiinalaispakolaisiksi luokiteltua änkeää valloittamaan Israelia, mihin mm. BDS kansalaisjärjestöt tähtäävät. Se yhtälö on täysin absurdi. Alkuperäisistä arabipakolaisistakaan ei ole kuin muutama kymmentuhat jäljellä.\nKalevi Kämäräinen 31.8.2018 23:49 Vastaus kommenttiin #14\nSen helpompi pitäisi ollakin ongelman järjestäminen.\nHeli Hartikainen 1.9.2018 13:32 Vastaus kommenttiin #17\nNo, mikäs se ratkaisu sinun näkökulmastasi olisi?\nKalevi Kämäräinen 1.9.2018 17:01 Vastaus kommenttiin #20\nKaksi valtiota, Israel ja Palestiina, johon valtaosa pakolaisista sijoittuisi (eikä ole edes minun keksimäni idea).\nHeli Hartikainen 1.9.2018 21:23 Vastaus kommenttiin #23\nEipä todellakaan sinun keksimäsi idea, koska sitä tarjottiin jo v. 1947-48: juutalaiset olivat ainoat, jotka jakosuunnitelman hyväksyivät ja julistautuivat itsenäiseksi valtioksi. Alueella asuneet arabit ja naapuriarabivaltiot sensijaan eivät sitä hyväksyneet vaan aloittivat laajamittaisen sodan tuhotakseen vastasyntyneen juutalaisten valtion ja juutalaiset sen mukana.\nKoko arabipakolaisongelmahan syntyi juuri siitä syystä. Arabien tuhovimma osui omaan nilkkaan. Sen jälkeen "palestiinalaisille" on tarjottu useita kertoja omaa valtiota - jopa todella hyviäkin tarjouksia on tehty - mutta he ovat aina vastanneet EI. Miksi? Pääsyynä siihen on, että arabit eivät hyväksy, että juutalaisilla on oma valtio vaan kuten heidän koulukirjoissa opetetaan, heidän tavoitteensa on saada haltuunsa koko alue palestiinan valtioksi.\nKalevi Kämäräinen 1.9.2018 22:11 Vastaus kommenttiin #25\nKohtalaisen hyviäkin tarjouksia todella on tehty, mutta ota tai jätä -neuvottelutyyli ei valitettavasti herätä luottamusta:\n"“Abu Mazen said that he could not decide and that he needed time,” Mr. Olmert writes. “I told him that he was making an historic mistake.\n“‘Give me the map so that I can consult with my colleagues,’ he said to me. ‘No,’ I replied. ‘Take the pen and sign now. You’ll never get an offer that is fairer or more just. Don’t hesitate. This is hard for me too, but we don’t have an option of not resolving this.’\nBy the time of that meeting, Mr. Olmert was mired in corruption investigations. He resigned days later. Elections the following February brought Mr. Netanyahu to power."\nHeli Hartikainen 1.9.2018 23:27 Vastaus kommenttiin #28\nMutta eihän tässäkään tarjouksessa ollut kysymys "ota tai jätä" neuvottelutyylistä. Olmert ja Abbashan olivat jo sopineet näistä hyvin pitkälle. Olmert kiirehti asiaa todennäköisesti sen tähden, että korruptiosyytökset olivat niskassa ja hän tiesi että joutuu lähtemään virastaan. Entäpä muut tarjoukset, esim. Ehud Barakhan oli valmis luopumaan vaikka mistä.....\nPäivi Kopsa 31.8.2018 15:10 Vastaus kommenttiin #6\nIhan pieni asia ei sekään ole, että Unwra on ainutkertainen YK:n työkalu siksi,\nettä sen "asiakkaat" ovat kaapanneet koko insituution. Eikä ole pieni se työntekijöiden määrä, joka saa kaikki elämän kulunsa Unrwan pankkitileiltä.\nJouko Repo 31.8.2018 08:42\nHyvä ja asaillinen kirjoitus, kiitos.\nOngelman korjaamista tuolla alueella on yritetty jo vuosikymmeniä. Ilman tulosta. UNWRA ilmeisesti on pelkkä kulissi ja yhden asian rahastusautomaatti. Hamashan ei tunnetusti julistuksineen ole rauhan asialla.\nOnnistumisia odotellessa on tosiaan tervettä kokeilla uusia toimintatapoja. Rahoituksen vähentäminen on oiva tapa saada neuvottelukumppani ymmärtämään yhteinen tavoite. Se tavoitehan on rauha alueella.\nSamuli Karjalainen 31.8.2018 14:03\nEihän tuo mitään uutta ole. YK:ta ja kehitysapua pitäisi muutenkin uudistaa. Syyriassa iso osa kehitysavusta menee Assadin armeijalle.\nJp Lehto 1.9.2018 09:15\nKyllä me valitettavasti olemme valtamedian kertoman armoilla. Sehän kertoo pääasoin tosiasioita. Monissa asioissa se vain jättää toisen puolen kertomatta.\nEi tässä kerrota miksi. Eikä juuri missään uutisissa kerrota toiminnasta tai sen saamasta kritiikistä. Siksi on käytännössä mahdotonta arvioida ylen ja suomen uutisoinin perusteella kumpi tarina tässä on faktaa.\nTämä toistuu monien asioiden käsittelyssä.\nHeli Hartikainen 1.9.2018 13:30\nTuo Ylen uutinen on totta siltä osin, että USA teki perjantaina (oma kirjoituksenihan on torstailta) päätöksen lopettaa UNRWAn tukeminen kokonaan. Mutta olet aivan oikeassa siinä, että tässä Ylen uutisessa niinkuin kaikissa muissakin Israelia, hamasia, palestiinalaisia ja jopa presidentti Trumpia koskevissa uutisissa Yle kertoo valitsemansa vihervasuriliberaalisen poliittisen agendansa mukaan valikoidusti vain osan asioista eli ne, jotka Suomessa ovat vain valtamedian (Yle, MTV, Helsingin sanomat, Aamulehti yms) uutisoinnin varassa saavat valitettavasti todella vääristellyn kuvan totuudesta. Kuten esim. tuossa Ylen uutisessa ei kerrota niinkuin totesit, miksi USA on tehnyt tuon päätöksen tai valottanut UNRWAn todellista palestiinalaispakolaispolitiikkaa.\nHeli Hartikainen 1.9.2018 14:47\nUSA on valmistellut tätä perjantain päätöstä jo ainakin tammikuusta lähtien syystä, että ”UNRWA on korruptoitunut, tehoton ja sen sijaan, että se ohjaisi rauhaan se pitää yllä konfliktia työllistäessään terroristijärjestön Hamasin jäseniä ja salliessaan kouluissaan opetettavan vääristeltyä, uudelleen kirjoitettua alueen historiaa, edistävän antisemitismia (vihaa ja väkivallan lietsontaa Israelia ja juutalaisia kohtaan) sekä vastustavan rauhanprosessia.\nTrumpin hallinnon virkamiesten mukaan UNRWAn on muutettava sekä sääntöjä että toimintatapojaan, jos se haluaa Yhdysvaltain lisärahoitusta.\nUNRWAa on myös arvosteltu palestiinalaispakolaisaseman periytyvyydestä riippumatta heidän kansalaisuudestaan tai uudelleensijoittamisestaan muissa maissa. Tämä mahdollistaa UNRWA: n luokittelemaan yli 5 miljoonaa ihmistä "pakolaisiksi", kun taas sen kriitikot väittävät todellisen määrän kymmeniksi tuhansiksi. Kriitikot sanovat, että UNRWA: n strategia on ylläpitää palestiinalaispakolaisongelmaa ratkaisun sijaan.\nJa jos me mietimme, että Israelin itsenäisyyssodasta on kulunut 70 vuotta, niin vaikka pakolainen olisi ollut tuolloin vauva, hän olisi jo nyt 70 vuotias, joten kaikki alkuperäiset elossa olevat pakolaiset ovat 70-100 vuotiaita, sen nuorempia alkuperäisiä pakolaisia ei ole olemassa.\nAri Rusila 1.9.2018 15:46\nMielestäni nyt on hyvä tilaisuus koko UNRWAn lakkauttamiseksi. Tällöin palestiinalaispakolaisten asioita voidaan alkaa hoitamaan kuten muitakin pakolaisia UNHCR:n toimesta. Ja kaiken lisäksi myös tehokkaammin sillä pääsääntöisesti UNHCR - UNRWA:sta poiketen - myös pyrkii ratkomaan pakolaisten kohtaamia ongelmia etsimällä sijoitusratkaisuja pakolaisille ja muille suojelua tarvitseville. Tällaisia ratkaisuja voivat olla esimerkiksi kotiinpaluu, turvapaikkamaahan integroituminen tai sijoittaminen johonkin muuhun maahan.\nJaakko Wilenius 1.9.2018 17:01\nIlmeisesti tuen leikkaaminen oli niitä lupauksia, joita Trump oli tehnyt saadakseen taakseen USA:n voimakkaan juutalaislobbyn. Myös suurlähetystön siirtäminen perustui samaan.\nItse en kummastakaan lähi-idän kivikautisista paimentolaisuskonnosta perusta, mutta loputon konflikti heijastuu niin voimakkaasti myös alueen ympäristöön, että sen kertakaikkinen lopettaminen olisi tärkeää. Jos juutalaisväestö siellä haluaa asua, niin se sopii, mutta palestiinalaisten on saatava myös mahdollisuus säälliseen elämään.\nRatkaisu olisi yhdistää palestiinalaisalueet nykyiseen Israeliin ja myöntää kaikille samat kansalaisoikeudet ja luoda yksi sekulaarinen valtio. Israelin armeija lakkautettaisiin ja palestiinalaiset militanttiryhmät riisuttaisiin aseista. YK joukot turvaisivat rajat ja alueeln koskemattomuudelle annettaisiin turvatakuut. Kansainväliset poliisijoukot YK:n ohjauksessa varmistaisivat sisäisen turvallisuuden lyömällä lättyyn jokaista, joka lietsoo levottomuutta. Eikä olisi väliä, onko päässä kipa tai huivi. Muodostettaisiin totuuskomissio, joka käy alueen läpi läntti läntiltä selvittäen sen alkuperäiset omistusolosuhteet. Projekti olisi pitkä ja maksaisi valtavasti, mutta ei nykyinenkään tilanne halpa ole. Valtavat summat, jotka menevät pelkästään Israelin armeijan ylläpitoon sekä palestiinalaisten avustamiseen ovat kaivoon kannettua vettä. Israelin nykyistä valtiorakennetta voisi hyvin käyttää pohjana, koska se sisältää paljon toimivia elementtejä.\nJos jompikumpi osapuoli ei suostuisi ratkaisuun, niin alue julistettaisiin tiukkaan taloussaartoon ja suljettaisiin kansainvälisen yhteisön ulkopuolelle.\nTietenkin tämä kuullostaa yksikertaiselta ja utopistiselta, mutta jos kansainvälinen yhteisö asettuisi riittävän isolla enemmistöllä ajamaan asiaa niin joku tämäntyyppinen ratkaisu voisi olla mahdollinen. Itseltäni on aikaa sitten hävinnyt usko, että vain toinen osapuoli on syypää kaikkeen. Konfliktin osapuolet ovat kaivaneet itselleen niin syvät juoksuhaudat, etteivät ole kykeniä itse löytämään ratkaisua ja sen vuoksi tarvitaan voimakasta ulkopuolista tahoa, joka voi sen tehdä.\nHeli Hartikainen 1.9.2018 21:41\nNo, sentään yritit ratkaista, vaikka ratkaisusi utopistinen onkin. Ensinnäkin muslimienemmistöinen ja muutenkin Israelin vastainen YK ei kykenisi tasapuolisuuteen eikä oikeudenmukaisuuteen, mikä on sen toiminnassa tuohon Israel-palestiina konftliktiin nähty jo satoja kertoja. Israel on YK:n mielestä ainoa syyllinen. Toiseksi on myös nähty, että YKn joukot eivät kykene turvaamaan rajoja saatikka sisäistä turvallisuutta. Kolmanneksi kansainvälisellä yhteisöllä ei ole mitään oikeuksia muuttaa suvereenia itsenäistä valtiota. Neljänneksi palestiinalaiset eivät ole tähän mennessä suostuneet elämään rauhanomaisesti juutalaisten kanssa eikä se kaikesta päätellen kuulu edes heidän agendaansa. Israelin vuosibudjettia todellakin syö sekä armeija (70 vuoden aikana se on joutunut käymään useita sotia naapurien agressioita vastaan) että kansalaistensa turvallisuuden ylläpitäminen palestiinalaisterrorismia vastaan.